CELEX: 52007PC0263
Language: lt
Date: 2007-05-23
Title: Pasiūlymas Europos parlamento ir Tarybos reglamentas nustatantis profesinės vežimo kelių transportu veiklos sąlygų bendrąsias taisykles {SEC(2007) 635} {SEC(2007° 636}

Svarbus teisinis pranešimas

|

52007PC0263

	[pic] | EUROPOS BENDRIJŲ KOMISIJA |Briuselis, 23.5.2007COM(2007) 263 final2007/0098 (COD)PasiūlymasEUROPOS PARLAMENTO IR TARYBOS REGLAMENTASnustatantis profesinės vežimo kelių transportu veiklos sąlygų bendrąsias taisykles(pateikta Komisijos){SEC(2007) 635}{SEC(2007° 636}AIŠKINAMASIS MEMORANDUMASPASIūLYMO APLINKYBėSPagrindas ir tikslaiDirektyva 96/26/EB dėl leidimo verstis krovinių ir keleivių vežimo kelių transportu verslu ir keturi reglamentai[1] dėl patekimo į transporto rinką, taip pat prieš kelerius metus liberalizuotos tarptautinio kelių transporto kainos leido suformuoti kelių transporto vidaus rinką.Direktyvoje nustatytais bendraisiais reikalavimais išduodant leidimą verstis vežimo kelių transportu verslu buvo užtikrintas minimalus kelių transporto kokybės lygis, o reglamentuose numatytas rinkos atvėrimas paskatino didesnę konkurenciją. Minėtais teisės aktais buvo pasiektas norimas rezultatas – dabar kelių transporto įmonių tarifai yra palankesni, paslaugos įvairesnės ir labiau atitinka klientų reikalavimus gauti vežimo paslaugas būtent tam tikru laiku.Tačiau patirtis rodo, kad kai kurios šių teisinių priemonių taikomos netinkamai arba nevienodai, nes yra dviprasmiškos, nepakankamai išsamios ir nepritaikytos prie pakitusios rinkos. Toks yra direktyvos dėl leidimo verstis vežimo kelių transportu verslu, kuri taikoma visiems vežėjams kelių transportu – individualioms, mažosioms ir vidutinėms ar didelėms įmonėms – atvejis. Nevienodas direktyvos taikymas trukdo sąžiningai konkurencijai. Skirtingų valstybių narių įmonės nevienodai prižiūrimos ir kontroliuojamos, o tų įmonių profesinė kompetencija ir finansinis patikimumas labai skiriasi. Tai trukdo išnaudoti visus kelių transporto vidaus rinkos teikiamus privalumus.Siūlomu reglamentu siekiama pakeisti šią direktyvą ir ištaisyti jos trūkumus.Aptariama problemaDirektyvoje 96/26/EB nustatyti reikalavimai, taikomi vežėjų reputacijai, finansiniam pajėgumui ir profesinei kompetencijai, kuriuos turi atitikti įmonės, siekiančios gauti leidimą verstis vežimo kelių transportu verslu, t. y., vidaus arba tarptautiniu mastu vežti krovinius ir keleivius. Šie reikalavimai yra vieninteliai bendrieji reikalavimai, nustatyti įmonėms, siekiančioms gauti leidimą verstis kelių transporto veikla, ypač Bendrijos rinkoje. Be to, direktyvoje numatytas abipusis tam tikrų dokumentų, reikalingų norint gauti tokį leidimą, pripažinimas.Komisija 2006[2] m. teisėkūros programoje nurodė ketinanti išsamiai išnagrinėti su šia direktyva susijusias taisykles ir, prireikus, suderinti, supaprastinti jų taikymą ir pasiekti, kad taikymas būtų lengviau kontroliuotinas ir veiksmingesnis. Nagrinėjant taisykles buvo plačiai remtasi konsultacijų su suinteresuotosiomis šalimis rezultatais ir poveikio analize. Paaiškėjo, kad valstybės narės perkeldamos ir taikydamos direktyvą susidūrė su sunkumais ir direktyva perkelta bei taikoma labai nevienodai. Pavyzdžiui, asmenų, sėkmingai įveikusių profesinės kompetencijos egzaminą, skaičius įvairiose valstybėse narėse labai skiriasi: nuo 10 % iki daugiau kaip 90 %. Dėl to kyla daug problemų, pavyzdžiui:-  kyla pavojus iškreipti vežėjų, turinčių tikras įmones, prižiūrimas valdžios institucijų tikrinančių, kaip jos laikosi minimalių šiai profesinei veiklai taikomų reikalavimų, ir vadinamųjų „pašto dėžutės“ tipo įmonių, galinčių išvengti tokios kontrolės, konkurenciją;-  galimas tam tikras rinkos neskaidrumas dėl finansiniam pajėgumui ir profesinei kompetencijai taikomų minimalių reikalavimų skirtumų ir su tuo susijusių subrangos sutarčių; kelių transporto įmonių klientams nesuteikiama garantijų dėl teikiamų paslaugų kokybės;-  dėl žemo profesinės kompetencijos ir finansinės pajėgumo lygio toliau gali veikti aplaidžiai dirbančios įmonės, dėl to kyla pavojus eismo saugumui ir kenkiama socialiniam ekonominiam kelių transporto veiksmingumui (aukštos kompetencijos įmonės tokios konkurencijos neatlaiko);-  nacionalinės valdžios institucijos, įgaliotos panaikinti įmonių, padariusių pažeidimų, dėl kurių pablogėja jų reputacija, leidimus, priežiūrą vykdo nevienodai ir nesuderintai. Dėl nepakankamo koordinavimo patiriama nereikalingų administracinių išlaidų ir licencijų panaikinimo sankcija netenka svarumo, o jos atgrasomasis poveikis sumažėja.Derėjimas su kitomis Sąjungos politikos sritimis ir tikslaisSiūlomas reglamentas padės siekti Lisabonos strategijos tikslų. Iš esmės jis sudarys sąlygas sąžiningesnei konkurencijai šiame sektoriuje ir suteiks daugiau skaidrumo kelių transporto įmonių klientų atžvilgiu. Galiausiai reglamentas padės pagerinti transporto paslaugų veiksmingumą ir kokybę. Žinant, koks svarbus kelių transporto vaidmuo gamybos ir prekybos sistemoms, reglamentas padidins ES konkurencingumą.Naujasis reglamentas netiesiogiai padidins eismo saugumą, nes bus griežčiau kontroliuojamos aplaidžios įmonės, dėl kurių kaltės dažniau kyla eismo įvykiai. Reglamentu bus pagerintos kelių transporto sektoriaus darbuotojų darbo sąlygas, nes bus padidinti profesinės kompetencijos lygio reikalavimai. Juo tai pat bus sustiprinta kai kurių individualių vežėjų nepriklausomybė nuo jų užsakovų ir jiems bus sudaryta galimybė atsisakyti nelegalaus darbuotojų samdymo.Galiausiai šiuo pasiūlymu toliau įgyvendinamas Komisijos duotas įsipareigojimas supaprastinti acqui s turinį ir jį atnaujinti. Jis atitinka geresnio reglamentavimo programą, nes juo atnaujinamas ir supaprastinamas acquis communautaire . Reglamentavimas supaprastinamas, nes įvedamas didesnis teisinis aiškumas, lengviau kontroliuojamos nuostatos, sudarančios veiksmingesnio taikymo galimybę, o visas dokumentas labiau suderintas su patekimą į transporto rinką reguliuojančių reglamentų nuostatomis.[3] Siūlomu reglamentu taip pat sudaroma galimybė valstybėms narėms sumažinti tam tikras per dideles su kontrole susijusias išlaidas.Be to, sąlygų imtis profesinės vežimo kelių transportu veiklos modernizavimas, ypač elektroninių registrų įvedimas, yra viena iš neatidėliotinų priemonių, kurias privaloma priimti įgyvendinant 2007 m. sausio 24 d. Komisijos pasiūlytą Administracinės naštos mažinimo Europos Sąjungoje veiksmų programą[4]. Kovo 8 ir 9 d. Europos Vadovų Tarybos išvadose Parlamentas ir Taryba raginami ypatingą dėmesį skirti šioms neatidėliotinoms priemonėms, taigi apsvarstyti ir priimti šį pasiūlymą.KONSULTACIJOS SU SUINTERESUOTOSIOMIS šALIMIS IR POVEIKIO VERTINIMASKonsultacijos su suinteresuotosiomis šalimisPasiūlymas pateiktas po viešųjų konsultacijų, kuriomis buvo siekiama gauti kuo daugiau suinteresuotųjų šalių pastabų. Konsultacijos, organizuotos tuo pačiu metu kaip ir konsultacijos dėl keturių reglamentų dėl patekimo į rinką išdėstymo nauja redakcija, jos vyko internete paskelbus ir paštu visoms kelių transporto sektoriui atstovaujančioms organizacijoms išsiuntus klausimynus.Komisija gavo 67 atsakymus raštu iš valstybių institucijų, valstybių ir Europos organizacijų, atstovaujančių keleivių ir krovinių vežėjams kelių transportu, jų klientams ir įvairiems kitiems ekonominiams interesams. 2006 m. lapkričio 7 d. Komisija organizavo susitikimus su suinteresuotosiomis šalimis, raštu atsakiusiomis į viešąsias konsultacijas arba pareiškusiomis susidomėjimą. Susitikimuose dalyvavo 42 sektoriaus atstovų delegacijos ir 37 nacionalinėms valdžios institucijoms atstovaujantys stebėtojai.Apskritai suinteresuotosios šalys laikosi nuomonės, kad leidimo verstis profesine vežimo kelių transportu veikla sąlygos, turėtų būti labiau suderintos, tinkamiau taikomos ir kontroliuojamos. Išskyrus keleivių vežėjus, kurių nuomone, būtų naudinga taikyti griežtesnius standartus, suinteresuotosios šalys rekomenduoja teikti pirmenybę esamų nacionalinių normų suderinimui. Daugumos šalių nuomone :-  reikia pagerinti priežiūrą ir kontrolę, ją nukreipiant į rizikingas įmones (užuot vykdžius sistemingą dažnesnę kontrolę), valstybių narių institucijoms, atsakingoms už tinkamą įmonių veiklą, keičiantis operatyvine informacija ir naudojantis elektroniniais registrais, dėl kurių sumažėtų administracinės išlaidos;-  reikėtų priimti bendras nuostatas, užtikrinančias veiksmingą ir ilgalaikį įmonių įsisteigimą taip, kad būtų sumažinti konkurencijos iškraipymai, kylantys dėl vadinamųjų „pašto dėžutės“ tipo įmonių;-  reikėtų suvienodinti rodiklius, naudojamus vertinant įmonės finansinį pajėgumą ir profesinės kompetencijos egzaminų lygį;-  turėtų būti užtikrinta, kad asmenys, turintys profesinės kompetencijos pažymėjimą, iš tikrųjų vadovautų vežimo veiklai, o ne būtų tik priedanga siekiant gauti leidimą vykdyti veiklą.Į visas per šią procedūrą gautas pastabas buvo atsižvelgta. Kai kurios jų sudarė galimybę patobulinti šį pasiūlymą ir poveikio analizę. Tokiu būdu Komisija praplėtė pasirinkimo galimybių, įvertintų siekiant atspindėti įvairias pateiktas nuomones, spektrą. Ji neparėmė siūlymo finansinio pajėgumo reikalavimą pakeisti privalomuoju profesinės atsakomybės draudimu, nes ši mintis daugumai suinteresuotųjų šalių pasirodė dar nepakankamai brandi.Viešosios konsultacijos metu pateiktų atsakymų santrauka, individualių atsakymų tekstai ir 2006 m. lapkričio 7 d. klausymų protokolas pateikti tinklalapyje http://ec.europa.eu/transport/road/consultations/road_market_en.htm.Tiriamųjų duomenų rinkimas ir pritaikymasViešųjų konsultacijų metu Komisija rėmėsi nepriklausomu Tyrimo komiteto, kurio vienu iš vadovų 1994 m. buvo profesorius Brian Bayliss, atliktu tyrimu, tuo metu pateikusio išsamią ataskaitą apie vidaus rinkos įgyvendinimą ir darbus, kuriuos dar reikia atlikti krovinių vežimo kelių transportu sektoriuje.Poveikio analizėRengiant šį pasiūlymą atlikta poveikio analizė buvo skirta visoms nauja redakcija išdėstytoms taisyklėms, taikomoms siekiant imtis profesinės veiklos, ir patekimo į rinką taisyklėms, kadangi pastarosios yra glaudžiai susijusios ir iš dalies sutampančios. Analizė buvo atliekama, panaudojant 2004, 2005 ir 2006 m. atliktus tyrimus. Kruopščiu darbu buvo pasiekta, kad analizuojamos sritys būtų nustatytos taip, kad būtų atsižvelgta į suinteresuotųjų šalių nuomonę, ir šis pasiūlymas būtų suderintas su analizės išvadomis.Išnagrinėtos penkios politinio pasirinkimo galimybės:1) Pasirinkus variantą „nieko nekeisti“ dabartinės kelių transporto sritį reglamentuojančios taisyklės liktų nepakitusios. Šio dokumento pradžioje aprašytos problemos išliktų, o gal net paaštrėtų, kabotažo rinką atvėrus visoms valstybėms narėms.2) Pasirinkus „techninį, bet ne reglamentavimo, supaprastinimą“ penki EB teisės aktai būtų kodifikuoti ir sujungti į tris. Valstybėms narėms ir verslui būtų nustatytos neprivalomas jų taikymo gairės. Šį pasirinkimą lengva įgyvendinti, tačiau juo negalima nei sumažinti nacionalinių taisyklių skirtumų, nei išspręsti pradžioje nurodytų pagrindinių problemų.3) Pasirinkus „suderinimo“ galimybę dabartinė direktyva ir keturi reglamentai būtų sujungti į tris reglamentus siekiant labiau suderinti sąlygas, taikomas siekiant imtis profesinės vežimo kelių transportu veiklos, sukurti aiškesnius teisinius kabotažo pagrindus ir pagerinti jų taikymą. Šis pasirinkimas paskatintų sąžiningą konkurenciją, pagerintų taisyklių taikymą kelių transporto versle, ypač eismo saugumo srityje, ir pakeltų vidutinį sektoriaus profesinės kompetencijos lygį.4) Pasirinkus „griežtesnių kokybės standartų“ galimybę laipsniškai būtų įvesti griežtesni reikalavimai dėl finansinio pajėgumo ir privalomas tęstinis transporto vadybininkų kvalifikacijos kėlimas įmonėse. Artimiausiu laiku mažosioms įmonėms dėl šio pasirinkimo patekimas į rinką taptų atitinkamai sudėtingesnis. Ilgalaikėje perspektyvoje toks pasirinkimas būtų naudingas veiksmingiausiai dirbantiems vežėjams ir visai visuomenei.5) Pasirinkus „liberalizavimą“ kabotažo sritis taptų atviresnė konkurencijai ir būtų liberalizuoti tarptautinio reguliaraus susisiekimo autobusų maršrutai. Šis pasirinkimas sumažintų kai kurių transporto paslaugų kainas, tačiau kelių transporto socialinis ir ekonominis veiksmingumas galėtų ir nepadidėti, nes nebūtų didesnio išankstinio suderinimo (taip pat ir mokesčių bei socialinėje sferose). Dėl šio pasirinkimo kai kuriose šalyse galėtų kilti darbo vietų mažėjimo pavojus. Bet kokiu, atveju turint galvoje galimą jo poveikio mastą, reikėtų atlikti išsamesnę analizę, tad šis pasirinkimas neatitiktų supaprastinimo tikslų, kuriais grindžiamas šis pasiūlymas.Atsižvelgus į šiuos rezultatus, pasiūlymas atitinka trečiąjį, vadinamąjį „suderinimo“, pasirinkimą. Poveikio analizės santrauka ir visas šios poveikio analizės ataskaitos tekstas pridedami prie šio pasiūlymo. Poveikio analizėje laikomasi nuomonės, kad siūlomas reglamentas, derinant su dviem kartu teikiamais reglamentų pasiūlymais dėl patekimo į rinką, sumažins konkurencijos iškraipymus, pagerins vežėjų socialinių ir eismo saugumo taisyklių laikymąsi ir sudarys galimybę valstybėms narėms per metus sutaupyti iki 190 mln. EUR administracinių išlaidų [5].TEISINIAI ASPEKTAISiūlomų veiksmų santraukaSiūlomas reglamentas nustato reikalavimus, kuriuos turi atitikti įmonės, siekiančios gauti leidimą verstis profesine vežimo kelių transportu veikla. Reglamente aiškinamos jau galiojančios teisinės nuostatos ir jos papildomos siekiant didesnės darnos ir užtikrinti veiksmingą ir vienodą taikymą. Reglamente numatoma:-  transporto vadybininko, leidžiančio pasinaudoti savo profesinės kompetencijos pažymėjimu įmonei, kad pastaroji gautų leidimą verstis profesine veikla, atsakomybė ir griežtesnis jo santykių su įmone reglamentavimas;-  privalomieji kriterijai, kuriais reikia vadovautis, siekiant, kad įmonė valstybėje narėje įsisteigtų stabiliai bei realiai ir kad jos veiklą galėtų tinkamai prižiūrėti leidimą verstis šia profesine veikla išdavusi valstybės institucija;-  lyginamieji finansiniai rodikliai, pagal kuriuos vertinamas įmonės finansinis pajėgumas, ne trumpesnės nei 140 dienų trukmės kursai, kuriuos visi kandidatai privalo išklausyti prieš laikydami privalomą profesinės kompetencijos egzaminą ir mokymo centrų bei egzaminavimo centrų akreditavimas;-  institucijos, nustačiusios, kad vežėjas nebeatitinka geros reputacijos, finansinio pajėgumo arba profesinės kompetencijos kriterijų, prievolė įspėti jį, o pastarajam per tam tikrą laiką padėties neištaisius, taikyti jam administracines sankcijas nuo leidimo panaikinimo iki įmonės transporto vadybininko kompetencijos pažymėjimo galiojimo panaikinimo;-  abipusis EB kelių transporto taisyklių pažeidimų pripažinimas valstybėse narėse. Šio abipusio pripažinimo esmė bus sunkių ir smulkių pasikartojančių pažeidimų, nepriklausomai nuo jų padarymo vietos, dėl kurių gali būti pažeista vežėjo reputacija ir dėl kurių prieš jį gali būti imtasi pirmiau minėtų sankcijų, įregistravimas;-  sujungti valstybių narių elektroninius registrus siekiant sumažinti administracines išlaidas, susijusias su įmonių priežiūra ir kontrole, ir palengvinti valstybių narių informacijos mainus;-  laipsniškai panaikinti kai kurias išlygas, kurias valstybėms narėms leidžiama taikyti savo nuožiūra, ir dėl to jos įmonėms taikomos nevienodai. Šios išlygų sistemos taikymas prarado savo prasmę ir iškraipo konkurenciją, ir taip kenkia didžiajai daugumai įmonių, kurios jomis negali pasinaudoti.Teisinis pagrindasSiūlomas Direktyvą 96/26/EB panaikinantis reglamentas, pagrįstas Europos bendrijos steigimo sutarties 71 straipsniu. 320Subsidiarumo principasSvarbiausias šio pasiūlymo tikslas – suderinti nacionalines taisykles, taikomas siekiančioms imtis profesinės vežimo veiklos įmonėms, ir tokiu būdu padidinti vidaus rinkos veiksmingumą. Šio suderinimo valstybės narės vienos atlikti negali. Be to, pasiūlymu siekiama pagerinti valstybių narių institucijų, kontroliuojančių taisyklių, taikomų siekiant imtis profesinės vežimo veiklos, laikymąsi, informacijos mainus. Valstybėms narėms veikiant dvišaliu pagrindu, tai būtų atlikta tik iš dalies. Todėl reikalingi Bendrijos masto veiksmai, nes valstybė narė ar valstybių narių grupė vienos patenkinamai išspręsti nurodytų problemų nepajėgios.Proporcingumo principasPasiūlymas atitinka proporcingumo principą dėl šių priežasčių: 331-  pasiūlyme nustatomos bendrosios sąlygos, bet neprieštaraujama tam, kad valstybės narės nustatytų papildomų sąlygų, taikomų siekiant imtis profesinės vežimo veiklos;-  vienintelis šios galimybės apribojimas susijęs su laisvo įsisteigimo principu ir būtinybe užtikrinti abipusį kai kurių pažymėjimų pripažinimą, tačiau pasiūlyme, palyginti su jau galiojančiomis nuostatomis, esminių pakeitimų nenustatyta;-  pasiūlyme valstybėms narėms paliekama laisvė rinktis vieną iš dviejų metodų įrodyti įmonės finansinį pajėgumą (finansinių rodiklių arba banko garantijų metodą);-  leidimą verstis šia profesine veikla suteikiančioms nacionalinėms institucijoms pavedant užduotis, nepažeidžiamos jų teisės priimti sprendimus, ypač nustatant pažeidimus ir už juos baudžiant. Remiantis 2005 m. rugsėjo 13 d. Teismo sprendimu[6] , pasiūlyme nustatytas bendras tokių administracinių sankcijų kaip leidimo panaikinimo metodas . Kadangi šios sankcijos ir taip jau yra atgrasančios, reglamente nenumatoma kitų baudžiamųjų ar finansinių nuobaudų ir valstybėms narėms paliekama laisvė šį klausimą spręsti pačioms.Galiausiai matoma, kad derinant vertimosi šia profesine veikla sąlygas negalima apsiriboti tik tarptautinio vežimo leidimus turinčiomis įmonėmis. Iš tikrųjų sukūrus vidaus rinką, ji ir nacionalinės rinkos jau nebėra atskirtos dėl daugelio priežasčių:-  dauguma valstybių narių atskirų tarptautinio ir tik vidaus vežimo atskirų leidimų neišduoda;-  kitose valstybėse narėse įmonės, turinčios leidimus tik vidaus vežimams, konkuruoja su kitų valstybių narių įmonėmis, vykdančiomis kabotažą;-  tarptautinio vežimo įmonės, susiklosčius tam tikroms aplinkybėms ir neberasdamos klientų, kurių krovinius reikėtų vežti į kitas valstybes nares, vėl ima veikti savo valstybės rinkoje.Taigi siūlomo reglamento, kaip ir dabartinės direktyvos, taikymo sritis apima visų rūšių vežimą, įskaitant vidaus vežimą.Pasirinkta priemonėPagrindinis sąlygų, taikomų siekiant imtis profesinės vežimo kelių transportu veiklos, persvarstymo tikslas – užtikrinti veiksmingesnį ir vienodesnį šių taisyklių taikymą. Todėl reglamentas, kuriuo užtikrinamas tiesioginis ir vienodesni taikymas, yra tinkamiausia priemonė. Juo bus suteikta daugiau skaidrumo ir sumažintos kai kurias administracinės išlaidos. Toks pasirinkimas pagrįstas juo labiau, kad leidimas verstis šia profesine veikla yra pagrindinė patekimo į rinką sąlyga, o pastaroje srityje reglamentas taikomas nuo 1992 m.Poveikis biudžetuiPasiūlymas neturi poveikio Bendrijos biudžetui.Europos ekonominė erdvėSiūlomas reglamentas yra svarbus EEE ir joje taip pat turi būti taikomas.SIūLOMOS PRIEMONėSGaliojančių nuostatų perkėlimasŠis pasiūlymas papildo ir pakeičia leidimo verstis profesine vežimo kelių transportu veikla taisykles. Todėl į jį perkelti kai kurie Direktyvos 96/26/EB principai ir nuostatos:-  trys sąlygos, kurias turi tenkinti įmonė, siekianti gauti leidimą verstis profesine veikla (gera reputacija, profesinė kompetencija ir finansinis pajėgumas) (3 straipsnis);-  abipusis diplomų, sertifikatų ir kitų dokumentų pripažinimas, palengvinantis įsisteigimo laisvės principo taikymą (18–20 straipsniai);-  profesinės kompetencijos pažymėjimo pavyzdys (II priedas) ir privalomųjų žinių norint gauti pažymėjimą sąrašas (I priedas).Tačiau išdėstymas nauja redakcija 2001 m. lapkričio 28 d. tarpinstituciniu susitarimo dėl sistemingesnio teisės aktų pakeitimo metodo taikymo pagrindu nesudarė galimybės pasiekti reikiamo teisinio aiškumo. Bet šie principai ir nuostatos nekvestionuojami. Todėl Komisija ragina Europos Parlamentą ir Tarybą kiek įmanoma labiau į juos atsižvelgti ir naudotis savo prerogatyvomis dėl naujų toliau išdėstytų nuostatų.Naujos nuostatosAiškesnės apibrėžtys ir taikymo srities atnaujinimasKad būtų lengviau pasiekti vienodesnio taikymo, 1 straipsnyje papildomas apibrėžčių sąrašas. 2 straipsnyje apibrėžiama nauja taikymo sritis, suderinta su kitais kelių transporto srities teisės aktais ir apimanti visas transporto priemones, kurių bendroji masė didesnė kaip 3,5 tonos, ir nustatanti išimčių taikymą tik tam tikram, aiškiai kituose teisės aktuose apibrėžtam transportui.Įsisteigimo sąlyga3 ir 5 straipsniuose nustatomos bendrosios taisyklės, pagal kurias tik įmonėms, turinčioms faktinę ir nuolatinę buveinę, gali būti leidžiama verstis šia profesine veikla. Taip siekiama, kad visoms įmonėms būtų taikomas vienodas priežiūros lygis ir nebūtų įmonių išvengiančių įsisteigimo valstybės narės institucijų priežiūros. Pagal 5 straipsnį nuolatinei ir faktinei buveinei privaloma turėti biurą, registruotas transporto priemones ir automobilių laikymo vietą.Transporto vadybininko atsakomybės nustatymas4 straipsnyje nustatomi santykiai, kurie reikiamą profesinę kompetenciją turintį asmenį (vadinamą transporto vadybininku) turi sieti su įmone, kurios transporto veiklai jis vadovauja. Šį asmenį samdyti ir jam atlyginimą mokėti privalo įmonė. Kadangi šis asmuo turi realiai ir nuolat vadovauti įmonės transporto veiklai, jis turi prisiimti atsakomybę už savo sprendimų pasekmes, taigi tampa atsakingas už jo vadovaujamoje veiklos srityje padarytus pažeidimus. Tokia atsakomybė apibrėžiama šiame reglamente nustatyta tvarka, tačiau nepažeidžia baudžiamosios ar finansinės atsakomybės, numatytos pagal kiekvienos valstybės narės nacionalinę teisę, taikymo. Galimybė individualiems vežėjams, siekiantiems leidimo, pasitelkti kitą transporto vadybininką yra numatyta daugiausia norint sustiprinti jų nepriklausomybę nuo stambiausiųjų savo krovinius jiems patikinčių vežėjų ir tokiu būdu išvengti nelegalaus darbuotojų samdymo.Patikslintos gerai reputacijai keliamos sąlygos6 straipsnyje pateikiamas Bendrijos teisės aktų, kuriuos šiurkščiai pažeidus (net ir kitose valstybėse narėse) gali būti prarasta gera reputacija, sąrašas. Jame taip pat pažymima, kad pakartotiniai smulkūs pažeidimai gali būti laikomi sunkiu pažeidimu. Komisijai pavedama sudaryti bendrą pažeidimų sąrašą. Šis sąrašas turi būti sudarytas prieš organizuojant valstybių narių informacijos mainus ir prieš nustatant bendras ribas, kurias peržengus panaikinamas leidimas verstis profesine vežimo veikla.Nauji įmonės finansinio pajėgumo vertinimo rodikliai7 straipsnyje pateikiami tikslesni įmonės finansinio pajėgumo vertinimo rodikliai. Įmonėms arba valstybėms narėms suteikiamos dvi pasirinkimo galimybės: arba tam tikrą lygį atitinkantys trumpalaikio turto ir quick ratio (pagal ketvirtosios buhalterinės direktyvos terminiją)[7] parametrai, nustatomi pagal metines įmonės ataskaitas, arba įmonės finansinio pajėgumo įrodomas pateikiant banko garantiją. Siūlomi finansiniai rodikliai yra dažniausiai naudojami atliekant finansinę analizę, leidžiančią įvertinti įmonės pajėgumą vykdyti trumpalaikius skolinius įsipareigojimus.Profesinės kompetencijos tobulinimas8 straipsnyje pateikiamas bendras metodas, apimantis mokymą ir privalomą egzaminą, kurio metu patikrinama profesinė kompetencija, taikomas visiems kandidatams, net turintiems profesinės patirties ar atitinkamą diplomą. Straipsnyje, be to, numatoma minimali egzaminų centrų ir mokymo centrų akreditavimo sistema ir skatinamas valstybių narių keitimasis patirtimi šioje srityje. Galiausiai panaikinama galimybė valstybėms narėms nustatyti skirtingus kompetencijos lygius pagal tai, ar transporto paslaugos tarptautinės, ar ne. Iš tiesų yra didelė tikimybė, kad asmenims, pasirinkusiems vadovauti transporto veiklai, per jų profesinę karjerą pasitaikys proga vadovauti transporto veiklai, kuri bus vykdoma įvairiose valstybėse narėse.Kontrolės ir priežiūros stiprinimas9, 10, 11 ir 13 straipsniuose aiškinamas ir sustiprinamas valstybių narių institucijų, įgaliotų prižiūrėti, kad įmonės laikytųsi reglamente nustatytų sąlygų, vaidmuo. Šiuose straipsniuose nustatomi bendrieji principai, užtikrinantys skaidresnes, vienodesnes ir galiausiai patikimesnes taisykles, taikomas siekiant imtis profesinės vežimo veiklos. 10 ir 12 straipsniuose nurodomi paraiškų nagrinėjimo terminai, kurių turi laikytis šios institucijos, taip pat terminai, kurie gali būti nustatyti įmonei turinčiai pašalinti pažeidimus, prieš jai skiriant sankciją. Pagal 12 straipsnį kompetentingos institucijos privalo įspėti įmones, kurioms kyla pavojus nebeatitikti reglamento sąlygų. 21 straipsnyje nustatomos progresyvinės administracinės nuobaudos, nuo laikino leidimo galiojimo sustabdymo iki transporto vadybininko diskvalifikavimo. Kontrolės klausimu 11 straipsnyje nustatomi tiksliniai patikrinimai, kuriuos valstybės narės galės vykdyti dažniau nei dabar ne rečiau kaip kas penkerius metus atliekamus patikrinimus. Tikslinės kontrolės metodas pasiteisino, nes jis padeda veiksmingai nustatyti pažeidimus ir mažinti administracines išlaidas, kadangi kontroliuojamos tik nustatytos rizikingos įmonės.Paprastinimas ir administracinis bendradarbiavimas15 straipsniu numatomi elektroniniai įmonių registrai kiekvienoje valstybėje narėje, kurie iki 2010 m. pabaigos turės būti sujungti Europos mastu, nepažeidžiant asmens duomenų apsaugos taisyklių. Tokie registrai jau veikia daugelyje valstybių narių ir veiksmingai mažina administracines įmonių priežiūros išlaidas. 16 straipsnyje dar kartą nurodomos pagrindinės asmens duomenų apsaugos srityje taikomos taisyklės pagal Direktyvą 95/46/EB. 17 straipsnyje nustatomas kontaktinių institucijų, skirtų informacijos mainams, paskyrimas bei tam tikros taikytinos procedūros (išsamiai išaiškintos kartu su šiuo pasiūlymu priimtuose reglamento pasiūlymuose).KitaKiti esminiai pakeitimai susiję su bendrosiomis nuostatomis, susijusiomis su pirmiau nurodytais pakeitimais, ypač siekiant patikslinti taikomą pereinamąjį laikotarpį ir laipsniškai panaikinti ankstesnes teisės nuostatas, leidžiančias netaikyti naujų nuostatų, taisykles, galiojančias komitologijos srityje, ir ataskaitas, kurias reikia parengti siekiant griežtesnės kontrolės nacionaliniu ir Bendrijos lygiu.2007/0098 (COD)PasiūlymasEUROPOS PARLAMENTO IR TARYBOS REGLAMENTASnustatantis profesinės vežimo kelių transportu veiklos sąlygų bendrąsias taisykles(Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 71 straipsnį,atsižvelgdami į Komisijos pasiūlymą,atsižvelgdami į Europos ekonominių ir socialinių reikalų komiteto nuomonę[8],atsižvelgdami į Regionų komiteto nuomonę[9],pasikonsultavę su Europos duomenų apsaugos priežiūros pareigūnu,laikydamiesi Sutarties 251 straipsnyje nustatytos tvarkos[10],kadangi:1.  Norint sukurti kelių transporto vidaus rinką, kurioje būtų sudarytos sąžiningos konkurencijos sąlygos, būtina vienodai taikyti bendras taisykles, kurių būtina laikytis siekiant imtis profesinės krovinių ir keleivių vežimo kelių transportu veiklos (toliau – profesinė vežimo kelių transportu veikla). Šios bendros taisyklės gali padėti pakelti vežėjų profesinės kompetencijos lygį, racionalizuoti rinką, pagerinti teikiamų paslaugų kokybę vežėjų, jų klientų ir apskritai ekonomikos labui, taip pat padidinti kelių eismo saugumą. Jos taip pat sudaro geresnes sąlygas realiai įgyvendinti vežėjų įsisteigimo teisę.2.  1996 m. balandžio 29 d. Tarybos direktyva 96/26/EB dėl leidimo verstis krovinių ir keleivių vežimo kelių transportu verslu, taip pat diplomų, sertifikatų ir kitų dokumentų abipusiu pripažinimu siekiant paskatinti veiksmingą šių vežėjų įsisteigimo laisvės įgyvendinimą nacionalinio ir tarptautinio transporto srityse[11] nustatytos minimalios sąlygos, kurių būtina laikytis siekiant imtis profesinės vežimo kelių transportu veiklos, ir gautiniam tikslui reikalingų dokumentų abipusio pripažinimo sistema. Tačiau patirtis, poveikio analizė ir įvairūs tyrimai rodo, kad šią direktyvą valstybės narės taiko labai nevienodai. Šie skirtumai turi keletą neigiamų pasekmių, tokių kaip iškreipta konkurencija, nevienodas kontrolės lygis ir pavojus, kad žemo profesinės kompetencijos lygio įmonės veiks aplaidžiai arba nepakankamai laikysis kelių eismo saugumo ir socialinių taisyklių, o tai gali pakenkti sektoriaus įvaizdžiui.3.  Šios pasekmės juo labiau neigiamos, kad dėl jų gali būti sutrikdytas tinkamas kelių transporto vidaus rinkos veikimas. Tarptautinė krovinių vežimo ir kai kurių kabotažo operacijų rinka yra atvira visoms Bendrijos įmonėms. Šioms įmonėms keliamas vienintelis reikalavimas turėti Bendrijos licenciją, kuri išduodama, jei įmonė atitinka sąlygas, kurių būtina laikytis siekiant imtis profesinės vežimo veiklos, pagal Reglamente (EB) Nr. …/… krovinių vežimo kelių transportu atveju ir Reglamente (EB) Nr. …/… keleivių vežimo atveju.4.  Taigi norint užtikrinti vienodesnį ir veiksmingesnį galiojančių taisyklių, kurių būtina laikytis siekiant imtis profesinės vežimo veiklos, taikymą reikia jas modernizuoti. Kadangi šių taisyklių laikymasis yra pagrindinė sąlyga norint patekti į Bendrijos rinką, o reglamentai yra Bendrijos priemonės, taikomos patekimo į rinką srityje, reglamentas yra tinkamiausia priemonė reguliuoti sąlygas, kurių būtina laikytis siekiant imtis profesinės vežimo veiklos.5.  Siekiant užtikrinti sąžiningą konkurenciją, bendros profesinės vežimo kelių transportu veiklos taisyklės turi būti taikomos kuo plačiau visoms įmonėms. Tačiau nėra būtina šį reglamentą taikyti įmonėms, kurios vykdo tik labai nežymų poveikį transporto rinkai darančius vežimus.6.  Įsisteigimo valstybė narė turi kontroliuoti, ar įmonės visada atitinka šiame reglamente nustatytas sąlygas, kad galėtų priimti sprendimą dėl leidimų, suteikiančių šiai įmonei teisę veikti rinkoje, sustabdymo arba panaikinimo. Siekiant, kad sąlygų, kurios taikomos siekiant imtis profesinės vežimo veiklos, būtų laikomasi tinkamai ir kad jos būtų patikimai kontroliuojamos, įmonės turi turėti tikrą nuolatinę buveinę.7.  Fizinių asmenų, turinčių reikalaujamą gerą reputaciją ir profesinę kompetenciją, tapatybė turi būti aiškiai nustatyta ir nurodyta kompetentingoms institucijoms. Šie asmenys, vadinami transporto vadybininkais, turi nuolat ir faktiškai vadovauti transporto įmonių veiklai. Reikėtų patikslinti, kokie reikalavimai taikytini asmeniui, kad jį būtų galima laikyti nuolat ir faktiškai vadovaujančiu transporto įmonės veiklai.8.  Gera transporto vadybininko reputacija reiškia, kad jis nėra baustas už sunkius nusižengimus pagal baudžiamuosius įstatymus ir jam netaikytos griežtos sankcijos, ypač už Bendrijos kelių transporto srities teisės aktų pažeidimus. Srityse, reguliuojamose Bendrijos teisės aktų, būtina kartu apibrėžti pažeidimų, galinčių pakenkti gerai įmonės reputacijai, rūšis ir atitinkamus jų sunkumo lygius.9.  Kelių transporto įmonė turi atitikti minimalius finansinio pajėgumo reikalavimus, kad galėtų tinkamai pradėti veiklą ir valdyti įmonę. Pagal dabartinį minimalaus turto ir atsargų lygio metodą nėra visiškai aišku, į kokius finansinius išteklius reikia atsižvelgti, ir neužtikrinama, kad įmonė yra pajėgi įvykdyti trumpalaikius skolinius įsipareigojimus. Reikia pasitelkti kitus, geriau apibrėžtus ir tinkamesnius finansinius rodiklius, kuriuos galima nustatyti pagal metines ataskaitas. Įmonėms, kurios to pageidauja, turi būti sudaryta galimybė įrodyti savo finansinį pajėgumą pateikiant banko garantiją, nes toks metodas šioms įmonėms gali būti paprastesnis ir pigesnis.10.  Aukštas profesinės kompetencijos lygis didina socialinį ir ekonominį kelių transporto sektoriaus veiksmingumą. Todėl reikia, kad transporto vadybininko darbo siekiantys asmenys gautų geros kokybės mokymą. Norint užtikrinti vienodesnes mokymo ir egzaminavimo sąlygas, taip pat skaidrumą kandidatų atžvilgiu, reikia nustatyti, kad valstybės narės pagal savo pačių nusistatytus kriterijus akredituotų egzaminų ir mokymo centrus. Siekiant sąžiningumo ir skaidrumo reikia, kad egzaminą laikytų visi kandidatai, net ir tie, kurie, turėdami profesinės patirties arba atitinkamą diplomą, yra atleidžiami nuo privalomo įžanginio mokymo. Sukūrus vidaus rinką, nacionalinės rinkos nebėra izoliuotos. Todėl asmenys, siekiantys vadovauti transporto veiklai, turi turėti žinių, reikalingų vadovaujant ir nacionalinėms, ir tarptautinėms transporto operacijoms. Privalomųjų žinių norint gauti pažymėjimą sąrašas, taip pat egzaminų organizavimo sąlygos gali keistis vykstant technikos pažangai, todėl reikia numatyti galimybę juos atnaujinti.11.  Siekiant sąžiningos konkurencijos ir visiško taisyklių laikymosi kelių transporto sektoriuje, reikia, kad visose valstybėse narėse priežiūros ir kontrolės lygis būtų vienodas. Nacionalinių institucijų, atsakingų už įmonių priežiūrą ir jų leidimų galiojimą, vaidmuo šiuo požiūriu yra esminis, todėl reikia užtikrinti, kad prireikus jos galėtų imtis atitinkamų priemonių, pavyzdžiui, sustabdydamos ar panaikindamos leidimą arba paskelbdamos aplaidžiai ar nesąžiningai dirbantį transporto vadybininką negalinčiu eiti pareigų. Tačiau įmonė apie tai turi būti iš anksto įspėjama, ir jai turi būti leista per pagrįstą laiką pašalinti pažeidimus, kad tokių sankcijų taikyti neprireiktų.12.  Geriau organizuotas administracinis valstybių narių bendradarbiavimas padidintų keliose valstybėse narėse veikiančių įmonių priežiūros veiksmingumą ir padėtų sumažinti administracines išlaidas. Elektroniniai įmonių registrai, sujungti Europos mastu nepažeidžiant Bendrijos taisyklių dėl asmens duomenų apsaugos, gali palengvinti šį bendradarbiavimą ir sumažinti su kontrole susijusias įmonių ir institucijų išlaidas. Nacionaliniai elektroniniai registrai jau veikia daugelyje valstybių narių. Taip pat jau sukurta valstybių narių registrų sujungimo infrastruktūra. Sistemingesnis naudojimasis šiais nacionaliniais įmonių registrais ir bendru jų tinklu Europos mastu pareikalautų mažiau išlaidų ir, be to, padėtų smarkiai sumažinti administracines kontrolės išlaidas ir padidintų jos veiksmingumą.13.  Kai kurie šiuose registruose tvarkomi duomenys, susiję su pažeidimais ir sankcijomis, yra asmeninio pobūdžio. Todėl valstybės narės turi imtis reikiamų priemonių, kad valstybės institucijų atliekamos duomenų tvarkymo priežiūros, atitinkamų asmenų susipažinimo su duomenimis teisės ir užginčijimo teisės klausimais būtų laikomasi 1995 m. spalio 24 d. Europos Parlamento ir Tarybos direktyvos (EB) Nr. 95/46/EB dėl asmenų apsaugos ir laisvo tokių duomenų judėjimo[12]. Pagal šį reglamentą tokius duomenis reikia saugoti ne trumpiau kaip dvejus metus, kad diskvalifikuotos įmonės negalėtų įsisteigti kitose valstybėse narėse.14.  Norint užtikrinti greitą ir veiksmingą valstybių narių keitimąsi informacija ir garantuoti, kad vežėjai nedarytų sunkių pažeidimų ir būtų atgrasyti juos daryti ne savo įsisteigimo valstybėse narėse, labai svarbu sujungti nacionalinius registrus. Siekiant atlikti sujungimą, reikia kartu apibrėžti tikslų duomenų, kuriais bus keičiamasi, formatą ir technines mainų procedūras.15.  Kad valstybės narės informacija galėtų keistis veiksmingai, reikia paskirti kontaktines valstybių institucijas ir tiksliau apibrėžti kai kurias bendras procedūras dėl minimalios perduodamos informacijos ir jos perdavimo terminų.16.  Siekiant palengvinti įsisteigimo laisvės įgyvendinimą, atitinkamus vežėjo kelių transportu kilmės šalies išduotus dokumentus reikia pripažinti pakankamais gerai reputacijai, reikalingai norint verstis minėta veikla priimančioje valstybėje narėje, įrodyti, tačiau prieš tai patikrinti, ar atitinkami asmenys savo kilmės valstybėje narėje nebuvo paskelbti negalinčiais eiti pareigų.17.  Pagal šį reglamentą įsisteigimo valstybėje narėje išduotas bendro pavyzdžio profesinės kompetencijos pažymėjimas turi būti pripažįstamas pakankamu įrodymu ir palengvinti įsisteigimo laisvės įgyvendinimą.18.  Reikalinga glaudesnė šio reglamento nuostatų taikymo kontrolė Bendrijos lygiu, o tam reikia, kad Komisija reguliariai teiktų ataskaitas apie kelių transporto sektoriaus įmonių reputaciją, finansinį pajėgumą ir profesinę kompetenciją, parengtas remiantis pagal nacionalinius registrus parengtomis ataskaitomis.19.  Valstybės narės turi numatyti sankcijas, taikytinas už šio reglamento nuostatų pažeidimus. Šios sankcijos turi būti veiksmingos, proporcingos ir atgrasančios.20.  Kadangi planuojamos veiklos tikslų – modernizuoti profesinės vežimo veiklos ėmimosi taisykles, siekiant užtikrinti vienodesnį ir lengvai palyginamą jų taikymą valstybėse narėse – valstybės narės pakankamai įgyvendinti negali ir tuos tikslus geriau įgyvendinti Bendrijos mastu, Bendrija laikydamasi Sutarties 5 straipsnyje numatyto subsidiarumo principo gali imtis priemonių. Pagal tame straipsnyje nustatytą proporcingumo principą šiuo reglamentu neviršijama to, kas būtina nurodytiems tikslams pasiekti.21.  Šiam reglamentui įgyvendinti būtina priimti priemones laikantis 1999 m. birželio 28 d. Tarybos sprendimo 1999/468/EB, kuriame nustatyta Komisijos naudojimosi jai suteiktais įgyvendinimo įgaliojimais tvarka[13].22.  Ypač svarbu pavesti Komisijai sudaryti pažeidimų, dėl kurių vežėjai kelių transportu praranda reikalaujamą gerą reputaciją, kategorijų, tipų ir sunkumo lygių sąrašą, taip pat suderinti su technikos pažanga šio reglamento priedą dėl privalomųjų žinių, į kurias reikia atsižvelgti pripažįstant profesinę kompetenciją valstybėse narėse, ir priedą dėl profesinės kompetencijos pažymėjimo pavyzdžio, taip pat sudaryti sunkiausių pažeidimų, dėl kurių sustabdomas arba panaikinamas leidimas verstis profesine veikla arba jis gali būti skelbiamas nebetinkančiu eiti pareigas, sąrašą. Kadangi šios priemonės yra bendro pobūdžio ir yra skirtos iš dalies pakeisti neesmines šio reglamento nuostatas arba jį papildyti įrašant naujas neesmines nuostatas, jos turi būti patvirtintos taikant Sprendimo 1999/468/EB 5a straipsnyje numatytą reguliavimo procedūrą su tikrinimu. Įprastai reguliavimo procedūrai su tikrinimu taikomas laikotarpis profesinės kompetencijos pažymėjimo pavyzdžio atnaujinimui turėtų būti sutrumpintas.23.  Direktyva 96/26/EB turėtų būti panaikinta,PRIĖMĖ ŠĮ REGLAMENTĄ:I SKYRIUS Bendrosios nuostatos1 straipsnis Dalykas ir apibrėžtys24.  Šis reglamentas reglamentuoja sąlygas, kurių būtina laikytis siekiant imtis profesinės vežimo kelių transportu veiklos sąlygas ir vertimąsi šia profesine veikla.25.  Šiame reglamente taikomos šios apibrėžtys:a) profesinė vežimo kelių transportu veikla – keleivių arba krovinių vežimo kelių transportu profesinė veikla;b) profesinė krovinių vežimo kelių transportu veikla – įmonės, vežančios krovinius variklinėmis transporto priemonėmis arba transporto priemonių junginiais už atlygį, veikla;c) profesinė keleivių vežimo kelių transportu veikla – įmonės, kuri specialiai sukonstruotomis ir įrengtomis transporto priemonėmis, pritaikytomis vežti daugiau kaip devynis asmenis, įskaitant vairuotoją, ir skirtomis tam tikslui, teikia viešąsias ar konkrečioms naudotojų kategorijoms skirtas vežimo paslaugas už vežamo asmens arba kelionių organizatoriaus mokamą atlygį, veikla;d) įmonė – fizinis arba juridinis pelno siekiantis ar nesiekiantis asmuo, juridinio asmens statuso neturintis pelno siekiantis ar nesiekiantis asmenų susivienijimas ar grupė arba valstybinė įstaiga, turinti savarankiško juridinio asmens statusą ar pavaldi tokį statusą turinčiai institucijai;e) transporto vadybininkas –įmonės samdomas fizinis asmuo, arba individualios įmonės atveju jos savininkas arba kitas sutartimi jo paskirtas fizinis asmuo, nuolatos ir faktiškai vadovaujantis tos įmonės transporto veiklai;f) leidimas verstis profesine vežimo kelių transportu veikla –administracinis sprendimas, kuriuo įmonei, atitinkančiai šiame reglamente nustatytas sąlygas, suteikiama teisė verstis profesine vežimo kelių transportu veikla;g) leidimą verstis profesine veikla suteikianti institucija – valstybės narės nacionalinė, regioninė ar vietos valdžios institucija, tikrinanti, ar įmonė atitinka šiame reglamente nustatytas sąlygas, ir įgaliota išduoti, sustabdyti arba panaikinti leidimą verstis profesine vežimo kelių transportu veikla;h) įsisteigimo valstybė narė –valstybė narė, kurioje įmonė siekia įsisteigti, neatsižvelgiant į tai, ar tos įmonės transporto vadybininkas kilęs iš kitos šalies;i) kilmės valstybė narė –valstybė narė, kurioje anksčiau gyveno arba dirbo įmonės, siekiančios įsisteigti kitoje valstybėje narėje, transporto vadybininkas.2 straipsnis Taikymo sritis26.  Šis reglamentas taikomas visoms Bendrijoje įsisteigusioms įmonėms, kurios verčiasi profesine vežimo kelių transportu veikla. Jis taip pat taikomas įmonėms, siekiančioms verstis profesine vežimo kelių transportu veikla.27.  Nukrypstant nuo 1 dalies, šis reglamentas netaikomas:a) įmonėms, vežančioms krovinius kelių transportu tik variklinėmis transporto priemonėmis arba transporto priemonių junginiais, kurių bendroji masė mažesnė kaip 3,5 tonos. Tačiau valstybės narės visoms arba daliai transporto operacijų gali nustatyti mažesnę bendrąją masę;b) įmonėms, užsiimančioms tik tam tikromis keleivių vežimo kelių transportu operacijomis ne komercijos tikslais, kurioms keleivių vežimas kelių transportu nėra pagrindinė veikla ir kurių transporto priemones vairuoja jų pačių darbuotojai.3 straipsnis Vertimosi profesine vežimo kelių transportu veikla reikalavimaiĮmonės, užsiimančios profesine vežimo kelių transportu veikla, ir įmonės, siekiančios užsiimti profesine vežimo kelių transportu veikla, turi atitikti šiuos reikalavimus:a) būti faktiškai ir nuolat įsisteigusios vienoje iš valstybių narių;b) būti geros reputacijos;c) būti tinkamo finansinio pajėgumo;d) turėti reikalaujamą profesinę kompetenciją.Kiekvienam šių reikalavimų atitikti privalomos sąlygos nurodytos II skyriuje. Šis reglamentas nedraudžia valstybėms narėms nustatyti papildomų sąlygų, privalomų įmonėms, siekiančioms gauti leidimą verstis profesine vežimo kelių transportu veikla.4 straipsnis Transporto vadybininkas28.  Įmonė, siekianti verstis profesine vežimo kelių transportu veikla, nurodo 9 straipsnyje nurodytai kompetentingai institucijai ne mažiau kaip vieną fizinį asmenį, atitinkantį 3 straipsnio b ir d punktuose nustatytus reikalavimus. Šis asmuo, vadinamas transporto vadybininku, turi atitikti šias sąlygas:a) faktiškai ir nuolatos vadovauti įmonės transporto veiklai;b) būti įmonės samdomas ir gauti iš jos atlyginimą arba jei įmonė yra fizinis asmuo, būti tuo asmeniu.29.  Nukrypstant nuo 1 dalies, jei įmonė yra fizinis asmuo, neatitinkantis 3 straipsnio d punkte nurodyto profesinės kompetencijos reikalavimo, kompetentingos institucijos gali išduoti leidimą verstis profesine vežimo kelių transportu veikla su sąlyga, kad:a) jis nurodys minėtoms institucijoms kitą asmenį, atitinkantį 3 straipsnio b ir d punktuose nurodytus reikalavimus, kuris sutartimi bus įgaliotas veikti kaip transporto vadybininkas įmonės vardu;b) sutartyje, siejančioje įmonę ir transporto vadybininką, bus nurodytos jo nuolatinės pareigos ir apibrėžta jo kaip transporto vadybininko atsakomybė; prie pareigybės aprašymo ypač svarbu nurodyti su transporto priemonių priežiūra ir remontu, sutarčių ir transporto dokumentų kontrole, apskaita, krovinių paskirstymu vairuotojams ir transporto priemonėms ir saugumo procedūrų kontrole susijusias užduotis;c) paskirtasis asmuo kaip transporto vadybininkas vadovauja ne daugiau kaip keturių skirtingų įmonių transporto veiklai, vykdomai ne daugiau kaip dvylika transporto priemonių;d) paskirtasis asmuo yra nepriklausomas nuo kitų įmonių, užsakančių transporto paslaugas arba atliekančių vežimą jo užsakymu.30.  Transporto vadybininkas praranda šiame reglamente numatytą gerą reputaciją, jei vykdant jo vadovaujamą transporto veiklą padaromi sunkūs arba pakartotiniai tam tikrą nustatytą ribą viršijantys 6 straipsnio 1 dalyje nurodyti pažeidimai.II SKYRIUS Privalomosios sąlygos5 straipsnis Sąlygos, susijusios su įsisteigimo reikalavimu3 straipsnio a punkte nurodytą reikalavimą atitinkanti įmonė turi būti faktiškai ir nuolat įsisteigusi valstybės narės, per kompetentingą instituciją jai išdavusios leidimą verstis transporto veikla, teritorijoje. Tokia įmonė privalo:a) turėti buveinę valstybėje narėje ir patalpas, kuriose laiko savo įmonės dokumentus, ypač visus buhalterinius, administracinius personalo ir kitus dokumentus, su kuriais turi teisę susipažinti leidimą verstis profesine veikla suteikianti institucija, kontroliuojanti šiame reglamente nustatytų sąlygų laikymąsi;b) turėti nuosavybės teise arba kita forma –pagal paskolą įsigytų, nuomos, išperkamosios nuomos arba pagal pirkimo sutartį – jai priklausančių transporto priemonių, registruotų ir naudojamų toje valstybėje narėje;c) toje valstybėje narėje disponuoti pakankamo dydžio šiai veiklai naudojamų automobilių stovėjimo vieta su visa būtina įranga.6 straipsnis Sąlygos, susijusios su geros reputacijos reikalavimu31.  3 straipsnio b punkte nurodytas įmonės geros reputacijos reikalavimas reiškia, kad jos vadovai nebuvo nuteisti už sunkius nusikaltimus pagal baudžiamuosius įstatymus, neturi nuobaudų prekybos ir bankroto teisės srityje ir vykdo savo veiklą sąžiningai, laikydamiesi kelių transportui taikomų teisės normų ir profesinės etikos.Valstybės narės apibrėžia specialius pagal šį reglamentą įmonėms keliamus geros reputacijos reikalavimus. Valstybės narės nustato, kad įmonė atitinka reikalavimus, jeigu:a) jokia rimta priežastis nekelia abejonių dėl jos geros reputacijos;b) fizinis asmuo ar asmenys, kurį(-iuos) ji nurodė kaip transporto vadybininką (-us) pagal 4 straipsnį, nė vienoje valstybėje narėje nėra teistas (-i) ar gavęs (-ę) nuobaudų už sunkius ar smulkius pakartotinius Bendrijos teisės aktų pažeidimus, visų pirma susijusius su:i) vairuotojų vairavimo ir poilsio laiku, darbo laiku ir kontrolės prietaisų įrengimu bei naudojimu;ii) didžiausiu leistinu tarptautinio transporto komercinių transporto priemonių svoriu ir matmenimis;iii) pradine vairuotojų kvalifikacija ir jų kvalifikacijos tobulinimu;iv) technine komercinių transporto priemonių kontrole keliuose ir privaloma metine variklinių transporto priemonių technine apžiūra;v) patekimu į tarptautinio krovinių vežimo kelių transportu rinką arba su patekimu į keleivių vežimo rinką;vi) pavojingų krovinių vežimo kelių transportu saugumu;vii) greičio ribotuvų įrengimu ir naudojimu tam tikrų kategorijų transporto priemonėse;vii) vairuotojo pažymėjimu;ix) sąlygomis, kurių būtina laikytis siekiant imtis profesinės veiklos.c) ji nebuvo bausta už sunkius galiojančių nacionalinės teisės aktų pažeidimus, susijusius su šios profesinės veiklos užmokesčio ir įdarbinimo sąlygomis, kelių eismu ir eismo saugumu, taip pat su profesine atsakomybe.32.  1 dalies antros pastraipos b punkte nustatytiems reikalavimams vykdyti Komisija tvirtina pažeidimų kategorijų, tipų ir sunkumo lygių sąrašą, taip pat jų dažnumo ribą, kurią viršijus dėl smulkių pakartotinių pažeidimų prarandama gera reputacija. Šios priemonės, kuriomis siekiama papildyti šio reglamento neesmines nuostatas, patvirtinamos taikant 25 straipsnio 3 dalyje nurodytą reguliavimo procedūrą su tikrinimu.Sudarydama sąrašą Komisija vadovaujasi šiais principais:a) dažniausiai pasitaikančios pažeidimų kategorijos ir tipai;b) sunkiausiais laikomi pažeidimai, keliantys rimtą pavojų gyvybei arba sunkių sužeidimų pavojų;c) pažeidimų dažnumo riba, kurią viršijus smulkūs pakartotiniai pažeidimai laikomi sunkiais, priklauso nuo vairuotojų, atliekančių vežimus vadovaujant atitinkamam fiziniam asmeniui, skaičiaus.33.  Geros reputacijos reikalavimas laikomas nepatenkintu, kol pagal šioje srityje galiojančias nacionalinės teisės normas nebuvo pritaikyta reabilitavimo arba kita tokio paties poveikio priemonė.7 straipsnis Sąlygos, susijusios su finansinio pajėgumo reikalavimu34.  3 straipsnio c punkte nurodytas finansinio pajėgumo reikalavimas reiškia, kad įmonė privalo turėti pakankamai finansinių išteklių, kad galėtų tinkamai pradėti veiklą ir būtų tinkamai valdoma.35.  Finansinio pajėgumo reikalavimas laikomas įvykdytu, kai įmonė bet kuriuo metu gali įvykdyti savo faktinius ir galinčius atsirasti įsipareigojimus per finansinius metus. Todėl įmonė turi įrodyti, remdamasi savo metine atskaitomybe, patvirtinta auditoriaus arba kito tinkamai įgalioto asmens, kad kiekvienais metais ji disponuoja:a) trumpalaikiu turtu, kurio vertė ne mažesnė kaip 9 000 EUR vienai naudojamai transporto priemonei ir po 5 000 EUR kiekvienai papildomai transporto priemonei;b) gautinomis sumomis, vertybiniais popieriais ir grynaisiais pinigais banke, pašto čekiais sąskaitoje, čekiais ir grynaisiais pinigais kasoje, kurių bendra vertė yra didesnė kaip 80 % įsiskolinimų, kurių likutinis terminas ne ilgesnis kaip vieni metai („ Quick ratio“ >= 80% ), vertės.Taikant šį reglamentą euro vertė nustatoma kas penkerius metus nacionalinėmis valstybių narių, nedalyvaujančių trečiajame etape, valiutomis. Taikomas pirmąją spalio mėnesio darbo dieną nustatomas ir Europos Sąjungos oficialiajame leidinyje skelbiamas kursas. Jis įsigalioja kitų kalendorinių metų sausio 1 dieną.Pirmos pastraipos a ir b punktuose nurodytos atskaitomybės pozicijos suprantamos kaip apibrėžta Tarybos direktyvoje 78/660/EEB[14].36.  Nukrypstant nuo 2 dalies kompetentinga institucija gali leisti įmonei pakankamą finansinį pajėgumą įrodyti pateikiant vieno ar kelių bankų ar kitų finansinių institucijų banko garantiją arba kitos lygiavertės priemonės patvirtinimą sumai, nurodytai 2 dalies a punkte. Leidimą verstis profesine veikla suteikianti kompetentinga institucija gali pasinaudoti banko garantija ir tokia garantija gali būti atšaukta tik gavus jos sutikimą.37.  2 dalyje nurodyta metinė atskaitomybė arba 3 dalyje nurodyta banko garantija, kurias reikia patikrinti, yra valstybės narės, kurioje prašoma išduoti leidimą verstis profesine veikla, teritorijoje įsisteigusio ūkio subjekto, o ne kitų kitoje valstybėje narėje įsisteigusių subjektų atskaitomybė arba garantija.8 straipsnis Sąlygos, susijusios su profesinės kompetencijos reikalavimu38.  3 straipsnio d punkte nurodytas profesinės kompetencijos reikalavimas yra įvykdytas, kai asmens ar asmenų, turinčių atitikti šį reikalavimą 4 straipsnyje nustatyta tvarka, žinios atitinka I priedo I dalyje nurodytą išsilavinimo lygį tame priede išvardytose srityse. Jis tikrinamas baigus mokymo kursą, kurį sudaro ne mažiau kaip 140 valandų privalomų kursų, ir išlaikius privalomą egzaminą raštu, kuris gali būti papildytas egzaminu žodžiu. Šie egzaminai organizuojami I priedo II dalyje nustatyta tvarka.39.  Tik valstybių narių specialiai akredituotos įstaigos ir organizacijos gali pagal apibrėžtus kriterijus organizuoti egzaminus raštu ir žodžiu profesinei kompetencijai nustatyti. Valstybės narės reguliariai tikrina, ar jos akredituotų įstaigų ir organizacijų rengiamų egzaminų sąlygos atitinka I priedo nuostatas.40.  Valstybės narės pagal savo pasirinktus kriterijus akredituoja organizacijas, galinčias kandidatams teikti kokybišką veiksmingai egzaminui parengiantį mokymą, taip pat kompetencijos tobulinimo kursus, per kuriuos atnaujinamos to pageidaujančių transporto vadybininkų žinios. Valstybės narės reguliariai tikrina, ar šios organizacijos ir nuolat atitinka kriterijus, pagal kuriuos buvo akredituotos.41.  Valstybės narės nuo privalomo mokymo gali atleisti kandidatus, kurie įrodo turį ne mažesnę kaip penkerių metų praktinę vadovaujamo darbo patirtį transporto įmonėje.42.  Valstybės narės kai kuriuos toje pačioje valstybėje narėje išduotą aukštojo mokslo ar techninio išsilavinimo diplomą turinčius asmenis, kurie mokėsi I priede išvardytų dalykų, gali atleisti nuo privalomo diplome nurodytų dalykų kurso.43.  2 dalyje nurodytos įstaigos arba organizacijos išduoda pažymėjimus, patikrinusios profesinę kompetenciją. Šis pažymėjimas neperleidžiamas. Jis atitinka II priede pateiktą pažymėjimo pavyzdį, ir pažymimas išduodančios įstaigos arba organizacijos antspaudu arba spaudu.44.  Komisija derina I ir II priedus su technikos pažanga. Šios priemonės, kuriomis siekiama iš dalies pakeisti šio reglamento neesmines nuostatas, I priedo atveju patvirtinamos taikant 25 straipsnio 3 dalyje nurodytą reguliavimo procedūrą su tikrinimu, o II priedo atveju – taikant 25 straipsnio 4 dalyje nurodytą reguliavimo procedūrą su tikrinimu.45.  Keitimasis patirtimi ir informacija apie mokymus, egzaminus ir akreditavimą aktyviai skatinamas daugiausia, bet ne išimtinai, pasitelkiant 25 straipsnyje nurodytą komitetą ar bet kurią kitą Komisijos paskirtą organizaciją.III SKYRIUS Leidimas ir priežiūra9 straipsnis Kompetentingos institucijos46.  Kiekviena valstybė narė paskiria vieną ar kelias kompetentingas institucijas, atsakingas už tinkamą šio reglamento vykdymą. Šios kompetentingos institucijos yra įgaliotos:a) nagrinėti įmonių pateiktus prašymus;b) suteikti leidimą verstis profesine veikla, taip pat jį sustabdyti arba panaikinti;c) paskelbti fizinį asmenį netinkamu eiti transporto vadybininko pareigas ir vadovauti įmonės transporto veiklai;d) vykdyti reikiamą kontrolę tikrinant, kaip įmonės atitinka 3 straipsnyje nurodytus reikalavimus.47.  Kompetentingos institucijos viešai paskelbia visas pagal šį reglamentą nustatytas sąlygas, galimas kitas nacionalinio lygio nuostatas ir tvarkas, kurių turi laikytis prašymų pateikėjai, bei atitinkamus paaiškinimus.10 straipsnis Prašymų nagrinėjimas ir registravimas48.  Kompetentinga institucija įmonei, pateikusiai prašymą ir atitinkančiai 3 straipsnyje nurodytus reikalavimus, leidžia verstis profesine vežimo kelių transportu veikla.49.  Kompetentinga institucija įrašo į 15 straipsnyje nurodytą elektroninį registrą įmonės nurodyto transporto vadybininko pavardę, buveinės adresą, turimų transporto priemonių skaičių ir, jei leidimas galioja tarptautiniams vežimams, Bendrijos licencijos ir patvirtintų kopijų serijos numerius.50.  Kompetentinga institucija prašymą leisti verstis profesine veikla turi išnagrinėti kuo greičiau, bet ne per ilgesnį nei trijų mėnesių laikotarpį.51.  Nuo 15 straipsnio 4 dalyje nurodyto nacionalinių elektroninių registrų sujungimo datos kompetentinga institucija vertindama įmonės reputaciją tikrina, ar paskirtasis (paskirtieji) transporto vadybininkas (vadybininkai) kurioje nors valstybėje narėje per paskutinius dvejus metus nebuvo paskelbti netinkantys vadovauti įmonės transporto veiklai 13 straipsnyje nustatyta tvarka.52.  Pasikeitus 2 dalyje nurodytiems duomenims įmonės, turinčios leidimą verstis profesine vežimo kelių transportu veikla, apie juos per 28 dienas praneša šį leidimą išdavusiai kompetentingai institucijai.11 straipsnis Kontrolė53.  Kompetentingos institucijos prižiūri, kad įmonės, kurioms buvo suteikti leidimai verstis profesine vežimo veikla, nuolatos atitiktų 3 straipsnyje nustatytus reikalavimus. Todėl kas penkerius metus jos tikrina, ar įmonės vis dar atitinka kiekvieną iš šių reikalavimų.54.  Be 1 dalyje numatytų patikrinimų, kompetentingos institucijos dar atlieka tikslinę įmonių, pagal Europos Parlamento ir Tarybos direktyvos 2006/22/EB 9 straipsnį valstybių narių įdiegtą sistemą laikomų rizikingomis, kontrolę[15]. Valstybės narės į šią rizikos klasifikavimo sistemą įtraukia visus šio reglamento 6 straipsnyje nurodytus pažeidimus.55.  Komisijai paprašius, valstybė narė turi atlikti reikalaujamą kontrolę ir patikrinti, ar įmonė vis dar atitinka sąlygas, kurių būtina laikytis siekiant imtis profesinės veiklos. Valstybė narė informuoja Komisiją apie pastarosios prašymu atliktos kontrolės rezultatus ir priemones, kurių buvo imtasi, jei buvo nustatyta, kad įmonė nebeatitinka šiame reglamente nustatytų reikalavimų.12 straipsnis Įspėjimo ir leidimų panaikinimo procedūra56.  Kompetentinga institucija panaikina arba iš dalies ar laikinai sustabdo įmonei suteiktą leidimą verstis profesine vežimo kelių transportu veikla, jei nustato, kad įmonė nebeatitinka 3 straipsnyje nustatytų reikalavimų, prieš tai ją įspėjusi.57.  Įspėjimas įmonei siunčiamas tada, kai kompetentinga institucija nustato, jog įmonė gali nebeatitikti vieno iš 3 straipsnyje nurodytų reikalavimų. Kai nustatoma, kad vienas iš šių reikalavimų nebevykdomas, įspėjime nustatomas atitinkamas terminas, per kurį įmonė galėtų ištaisyti padėtį:a) ne ilgesnis kaip šešių mėnesių terminas naujam transporto vadybininkui pasamdyti, jei esamas vadybininkas nebeatitinka geros reputacijos ar profesinės kompetencijos sąlygų; terminas gali būti pratęsiamas dar šešiems mėnesiams transporto vadybininko mirties arba fizinės negalios atveju;b) ne ilgesnis kaip šešių mėnesių terminas, tuo atveju kai įmonė turi ištaisyti padėtį įrodydama turinti nuolatinę ir faktinę buveinę;c) ne ilgesnis kaip šešių mėnesių terminas, jei nevykdomas finansinio pajėgumo reikalavimas, per kurį turi būti sudarytas finansinis planas su realiomis prognozėmis, kad nuo kitų finansinių metų finansinio pajėgumo reikalavimas nebebus pažeistas.58.  Kompetentinga institucija pareikalauti įmonių, kurių leidimas buvo iš dalies arba laikinai sustabdytas, kad prieš taikant reabilitavimo priemonę jų transporto vadybininkai išklausytų mokymo kursą ir išlaikytų 8 straipsnyje nurodytą egzaminą.13 straipsnis Transporto vadybininko paskelbimas netinkamu eiti pareigas59.  Kai pažeidimai laikomi sunkiais dėl jų sistemingo, tyčinio pobūdžio arba todėl, kad buvo mėginta nuslėpti faktus, kompetentinga institucija skelbia įmonės, kurios leidimas buvo panaikintas, transporto vadybininką netinkamu vadovauti įmonės transporto veiklai.60.  Kol nepritaikoma reabilitavimo priemonė, 8 straipsnio 6 dalyje nurodytas profesinės kompetencijos pažymėjimas, priklausantis netinkamu vadovauti transporto veiklai paskelbtam asmeniui, negalioja nė vienoje valstybėje narėje.14 straipsnis Kompetentingų institucijų sprendimai ir apeliacijos61.  Pagal šį reglamentą valstybių narių kompetentingų institucijų priimti sprendimai atmesti prašymą suteikti leidimą verstis profesine vežimo kelių transportu veikla arba sustabdyti ar panaikinti jau išduotą leidimą arba paskelbti asmenį netinkamu eiti pareigas turi būti pagrįsti.Priimant tokį sprendimą atsižvelgiama į turimą informaciją apie įmonės arba vieno iš jos transporto vadybininkų kitose valstybėse narėse padarytus pažeidimus, galinčius pakenkti įmonės gerai reputacijai, taip pat į visą kitą kompetentingos institucijos turimą informaciją.Sprendime nurodomos reabilitavimo priemonės, taikomos leidimo galiojimo sustabdymo arba asmens paskelbimo netinkamu eiti pareigas atvejais.62.  Valstybės narės užtikrina, kad šiame reglamente nurodytoms įmonėms būtų sudaryta galimybė pateikti skundą nepriklausomoms organizacijoms ir įstaigoms, o vėliau – apeliaciją teismo instancijoms dėl 1 dalyje nurodytų sprendimų. Skundo, įskaitant apeliacijos, pateikimas teismo instancijoms, sprendimo galiojimo nesustabdo.IV SKYRIUS Paprastinimas ir administracinis bendradarbiavimas15 straipsnis Nacionaliniai elektroniniai registrai63.  Šio reglamento, ypač jo 10, 11, 12, 13 ir 26 straipsnių, įgyvendinimo tikslais kiekviena valstybė narė pildo nacionalinį elektroninį kelių transporto įmonių, kurioms valstybės įgaliota kompetentinga institucija yra išdavusi leidimus verstis vežimo kelių transportu verslu, registrą. Šio registro duomenų tvarkymą prižiūri specialiai tam paskirta valstybės institucija. Elektroninis registras tiesiogiai prieinamas visoms 9 straipsnyje nurodytoms atitinkamos valstybės kompetentingoms institucijoms. Kitos nacionalinės įstaigos ir organizacijos su registro duomenimis gali susipažinti tik jei jos yra gavusios tinkamus įgaliojimus dėl kelių transporto kontrolės bei sankcijų taikymo ir jų pareigūnai yra prisaikdinti.Nacionaliniame elektroniniame valstybės narės registre turi būti šie duomenys:a) įmonės pavadinimas ir juridinis statusas;b) įmonės buveinės adresas;c) transporto vadybininkų, nurodytų kaip atitinkančių geros reputacijos ir profesinės kompetencijos reikalavimus, pavardės ir įgalioto atstovo pavardė (jei skiriasi);d) leidimo tipas, automobilių, kuriems jis buvo išduotas, skaičius ir, prireikus, Bendrijos licencijos bei patvirtintų kopijų serijos numeriai;e) sunkių pažeidimų ir smulkių pakartotinių 6 straipsnio 1 dalies b punkte nurodytų pažeidimų, už kuriuos per paskutinius dvejus metus buvo taikytos sankcijos, skaičius, kategorija ir tipas;f) asmenų, kurie per dvejus paskutinius metus buvo paskelbti netinkamais vadovauti įmonės transporto veiklai, pavardės ir taikomos reabilitavimo priemonės.64.  Duomenys apie įmonę, kurios leidimas buvo iš dalies arba laikinai sustabdytas arba panaikintas, arba apie asmenį, kuris buvo paskelbtas netinkamu verstis šia profesine veikla, registre saugomi dvejus metus. Į šiuos duomenis turi būti įtraukta informacija apie priežastis, dėl kurių buvo priimtas sprendimas sustabdyti arba panaikinti leidimą arba paskelbti asmenį netinkamu eiti pareigas.65.  Valstybės narės imasi visų reikiamų priemonių, kad visi elektroniniame registre esantys duomenys, ypač nurodyti 2 dalies e ir f punktuose, būtų atnaujinami ir tikslūs.66.  Valstybės narės imasi reikalingų priemonių, kad nacionaliniai elektroniniai registrai būtų sujungti Bendrijos lygiu ne vėliau kaip iki 2010 m. gruodžio 31 d. Registrai sujungiami taip, kad bet kuri bet kurios valstybės narės kompetentinga institucija ir Komisija galėtų susipažinti su visų valstybių narių elektroniniais registrais.67.  4 dalies nuostatoms įgyvendinti Komisija 25 straipsnio 2 dalyje nurodyta konsultavimosi tvarka tvirtina bendras sąlygas dėl duomenų, kuriais keičiamasi, formato, techninių automatinio prisijungimo prie kitų valstybių narių elektroninių registrų tvarkos.68.  Komisija gali imtis iniciatyvos, kad 4 dalies nuostatų įgyvendinimas būtų sklandesnis. Ji gali atidėti minėtoje dalyje nurodytą terminą. Šis sprendimas dėl atidėjimo, kuriuo siekiama iš dalies pakeisti šio reglamento neesmines nuostatas, patvirtinamas taikant 25 straipsnio 4 dalyje nurodytą reguliavimo procedūrą su tikrinimu.16 straipsnis Asmens duomenų apsauga69.  Direktyvai 95/46/EB taikyti valstybės narės ypač užtikrina, kad:a) asmenys būtų informuojami, kada jų duomenys registruojami arba kai planuojama juos perduoti trečiosioms šalims. Pateikiamoje informacijoje nurodomas tikslus už duomenų tvarkymą atsakingos institucijos pavadinimas, tvarkomų duomenų pobūdis ir paskirtis;b) visiems asmenims būtų sudaryta galimybė už duomenų tvarkymą atsakingoje institucijoje susipažinti su savo duomenimis. Tokia teisė užtikrinama be apribojimų, pagrįstos trukmės laikotarpiais, pakankamai greitai ir nesukuriant pernelyg didelių išlaidų nei už duomenų tvarkymą atsakingai institucijai, nei prašytojui;c) visiems asmenims būtų sudaryta galimybė pareikalauti pataisyti, ištrinti ar užblokuoti su juo susijusius duomenis, jei jie yra neišsamūs arba netikslūs;d) visiems asmenims sudaryti galimybę pagrįstais ir būtinais atvejais nesutikti, kad jo duomenys būtų tvarkomi. Pagrįstais nesutikimo atvejais, atitinkami duomenys nebegali būti tvarkomi.17 straipsnis Administracinis valstybių narių bendradarbiavimas70.  Jei valstybė narė nustato įmonės, turinčios kitos valstybės narės kompetentingos institucijos išduotą leidimą, padarytą pažeidimą, kurio sunkumo lygis šiame reglamente nustatyta tvarka leidžia sustabdyti ar panaikinti leidimą, valstybė narė kitai valstybei narei perduoda visą turimą informaciją apie šį pažeidimą ir už jį paskirtas sankcijas.71.  Valstybės narės paskiria kontaktinę valstybės instituciją, atsakingą už keitimąsi informacija su kitomis valstybėmis narėmis šio reglamento įgyvendinimo tikslu. Valstybės narės ne vėliau nei iki ... Komisijai praneša savo kontaktinės institucijos pavadinimą ir adresą. Komisija sudaro visų valstybių kontaktinių institucijų sąrašą ir jį perduoda valstybėms narėms.72.  Šiame reglamente nustatyta tvarka keisdamosi informacija valstybės narės naudojasi valstybių kontaktiniais punktais, nurodytais taikant 2 dalį.73.  Valstybės narės, kurios keičiasi informacija apie 6 straipsnio 2 dalyje nurodytus pažeidimus arba apie netinkamus eiti pareigas transporto vadybininkus, tai atlieka laikydamosi Reglamento (EB) Nr. .../... 12 straipsnio 1 dalyje, arba, prireikus, Reglamento (EB) Nr. .../... 23 straipsnio 1 dalyje nustatytos tvarkos ir terminų. Valstybė narė, gavusi iš kitos valstybės narės pranešimą apie pažeidimą, jį įtraukia į nacionalinį elektroninį registrą.V SKYRIUS Abipusis pažymėjimų ir kitų dokumentų pripažinimas18 straipsnis Gerą reputaciją liudijančios pažymos ir kiti su ja susiję dokumentai74.  Nepažeisdama 10 straipsnio 4 dalies reikalavimų, naujoji įsisteigimo valstybė narė, suteikdama leidimą verstis profesine vežimo kelių transportu veikla, kaip pakankamą geros reputacijos įrodymą priima išrašą iš teismo duomenų registro arba, jeigu jo nėra, kompetentingos teismo ar administracinės institucijos vežėjo kilmės valstybėje narėje išduotą lygiavertį dokumentą, įrodantį šio reikalavimo atitikimą.75.  Kai valstybė narė nustato savo nacionaliniams subjektams tam tikras geros reputacijos sąlygas, kurių negalima įrodyti 1 dalyje nurodytu dokumentu, kaip tinkamą įrodymą iš kitų valstybių narių nacionalinių subjektų ji priima vežėjo kilmės valstybės narės (arba valstybių narių) kompetentingos teismo ar administracinės institucijos išduotą pažymą, kad šios sąlygos įvykdytos. Pažymoje nurodomi konkretūs faktai, į kuriuos atsižvelgiama naujoje įsisteigimo valstybėje narėje.76.  Jei vežėjo kilmės šalis arba šalys 1 ir 2 dalyse nustatyta tvarka reikalaujamo dokumento neišduoda, jį galima pakeisti suinteresuoto asmens pareiškimu davus priesaiką arba iškilmingu pareiškimu vežėjo kilmės valstybės narės kompetentingai teismo arba administracinei institucijai arba, prireikus, notarui, kurie išduoda autentišką šios priesaikos arba iškilmingo pareiškimo pažymą.77.  1 ir 2 dalyse nustatyta tvarka išduodami dokumentai galioja tris mėnesius nuo jų išdavimo. Ši sąlyga taip pat galioja pareiškimams, padarytiems 3 dalyje nustatyta tvarka.1 9 straipsnis Finansinio pajėgumo pažymosKai valstybė narė reikalauja, kad jos nacionaliniai subjektai be 7 straipsnyje numatytų sąlygų atitiktų tam tikras papildomas finansinio pajėgumo sąlygas, kaip tinkamą įrodymą iš kitų valstybių narių nacionalinių subjektų ji priima vežėjo kilmės valstybės narės kompetentingos institucijos išduotą pažymą, kad šios sąlygos yra įvykdytos. Pažymoje nurodomi konkretūs faktai, į kuriuos atsižvelgiama naujoje įsisteigimo valstybėje narėje.20 straipsnis Profesinės kompetencijos pažymos78.  Valstybės narės kaip tinkamą profesinės kompetencijos įrodymą pripažįsta II priede nurodyto pažymėjimo pavyzdį atitinkančias pažymas, kurias išduoda įgaliotos įstaigos ar organizacijos.79.  Pažymos, išduotos iki ... d. kaip profesinės kompetencijos įrodymai pagal tuo metu galiojusius teisės aktus, prilyginami pažymėjimui, kurio pavyzdys pateiktas II priede, ir pripažįstami kaip profesinės kompetencijos įrodymai visose valstybėse narėse. Tačiau valstybės narės gali pareikalauti pateikti papildomą dokumentą, įrodantį trejų metų profesinę veiklą atitinkamoje valstybėje narėje. Ši veikla neturėtų būti pasibaigusi daugiau nei prieš penkerius metus iki pažymos pateikimo dienos.VI SKYRIUS Baigiamosios nuostatos21 straipsnis Sankcijos80.  Valstybės narės nustato sankcijų, taikomų už šio reglamento nuostatų pažeidimus, tvarką ir imasi visų reikiamų priemonių joms įgyvendinti. Šios sankcijos turi būti veiksmingos, proporcingos ir atgrasančios. Apie šias priemones valstybės narės praneša ne vėliau kaip ..., ir nedelsdamos praneša apie visus vėlesnius pakeitimus.81.  1 dalyje minimos sankcijos apima visų pirma laikiną arba dalinį leidimo verstis profesine vežimo veikla sustabdymą, šio leidimo panaikinimą ir pažeidimą padariusių transporto vadybininkų paskelbimą netinkamais verstis šia profesine veikla. Nustatytos sankcijos taip pat apima įmonės, neturint šiame reglamente nustatyta tvarka išduoto leidimo vykdančios vežimus, transporto priemonės konfiskavimą.82.  Komisija tvirtina sunkiausių šio reglamento pažeidimų sąrašą, už kuriuos taikoma ne mažesnė nuobauda nei dalinis ar laikinas leidimo verstis profesine vežimo veikla galiojimo sustabdymas, šio leidimo panaikinimas arba pažeidimus padariusių įmonių transporto vadybininkų paskelbimas netinkamais verstis šia profesine veikla. Šios priemonės, kuriomis siekiama papildyti šio reglamento neesmines nuostatas, patvirtinamos taikant 25 straipsnio 3 dalyje nurodytą reguliavimo procedūrą su tikrinimu.83.  Už 6 straipsnio 2 dalyje nurodytus pažeidimus pagal abipusio pripažinimo principą taikomos šio straipsnio 2 dalyje nurodytos sankcijos.22 straipsnis Ankstesnės teisėsĮmonės, kurios gali įrodyti, kad iki tam tikros datos valstybėje narėje pagal nacionalinės teisės aktus turėjo leidimą verstis profesine krovinių vežimo kelių transportu veikla, arba, kur tinka, profesine keleivių vežimo kelių transportu veikla vidaus ar tarptautinėje rinkoje, iki 2012 m. sausio 1 d. yra atleidžiamos nuo prievolės pateikti 3 straipsnio d punkte nurodytą profesinės kompetencijos įrodymą. Minėtos datos yra tokios:a) 1975 m. sausio 1 d. – Belgija, Danija, Vokietija, Prancūzija, Airija, Italija, Liuksemburgas, Nyderlandai ir Jungtinė Karalystė;b) 1981 m. sausio 1 d. – Graikija;c) 1983 m. sausio 1 d. – Ispanija ir Portugalija;d) 1989 m. spalio 3 d. – buvusios Vokietijos Demokratinės Respublikos teritorija;e) 1995 m. sausio 1 d. – Austrija, Suomija ir Švedija.23 straipsnis Pereinamojo laikotarpio nuostatosĮmonėms, kurios iki šio reglamento įsigaliojimo datos yra gavusios leidimą verstis profesine vežimo kelių transportu veikla, šio reglamento nuostatos pradeda galioti nuo jo įsigaliojimo praėjus ne daugiau nei dvejiems metams.24 straipsnis Tarpusavio pagalba84.  Kompetentingos valstybių narių institucijos glaudžiai bendradarbiauja ir teikia tarpusavio pagalbą, reikalingą šiam reglamentui įgyvendinti. Jos užtikrina informacijos, kuria keičiamasi, konfidencialumą.85.  Kompetentingos institucijos, nepažeisdamos asmens duomenų apsaugos srityje galiojančių teisės aktų, keičiasi informacija apie sunkius pažeidimus, už kuriuos bausta pagal baudžiamuosius įstatymus ir padarytus sunkius pažeidimus arba apie svarbius ir tiksliai žinomus faktus, kurie gali turėti pasekmių profesinės vežėjų kelių transportu veiklos vykdymui.25 straipsnis Komitetas86.  Komisijai padeda komitetas, įsteigtas pagal Reglamento (EEB) Nr. 3821/85 18 straipsnio 1 dalį[16].87.  Kai daroma nuoroda į šią dalį, taikomi Sprendimo 1999/468/EB 3 ir 7 straipsniai, nepažeidžiant to paties sprendimo 8 straipsnio nuostatų.88.  Kai daroma nuoroda į šią dalį, taikomos Sprendimo 1999/468/EB 5a straipsnio 1–4 dalys ir 7 straipsnis, nepažeidžiant to paties sprendimo 8 straipsnio nuostatų.89.  Kai daroma nuoroda į šią dalį, taikomos Sprendimo 1999/468/EB 5a straipsnio 1–4 ir 5b dalys ir 7 straipsnis, nepažeidžiant to paties sprendimo 8 straipsnio nuostatų.Sprendimo 1999/468/EB 5a straipsnio 3 dalies c punkte, 4 dalies b punkte ir 4 dalies e punkte nurodytas terminas yra vienas mėnuo.26 straipsnis Ataskaitos apie profesinę vežimo veiklą90.  Kas dvejus metus valstybės narės rengia ataskaitas apie kompetentingų institucijų veiklą ir teikia jas Komisijai. Šiose ataskaitose pateikiama:a) sektoriaus analizė geros reputacijos, finansinio pajėgumo ir profesinės kompetencijos požiūriu;b) išduotų, sustabdytų, panaikintų leidimų skaičius (pagal tipą ir metus), įspėjimų skaičius, sprendimų dėl netinkamumo verstis profesine veikla skaičius, taip pat jų priežastys;c) kiekvienais metais išduotų profesinės kompetencijos pažymėjimų skaičius;d) naujausių į nacionalinius elektroninius registrus įvestų duomenų statistika;e) informacijos mainų su kitomis valstybėmis narėmis analizė, į kurią įtraukiamas per metus nustatytų pažeidimų, apie kuriuos pranešta kitai valstybei narei, ir atsakymų, gautų 17 straipsnio 3 dalyje nustatyta tvarka, skaičius ir per metus gautų prašymų bei atsakymų, gautų 17 straipsnio 4 dalyje nustatyta tvarka, skaičius.91.  Kas dvejus metus remdamasi šiomis nacionalinėmis ataskaitomis Komisija parengia ataskaitą Parlamentui ir Tarybai apie profesinės vežimo kelių transportu veiklos vykdymą. Toje ataskaitoje pateikiamas valstybių narių informacijos mainų įvertinimas. Ataskaita skelbiama tuo pačiu metu, kaip Reglamento (EB) Nr. 561/2006 17 straipsnyje nurodyta ataskaita.[17]27 straipsnis Kompetentingų institucijų sąrašasKiekviena valstybė narė Komisijai pateikia kompetentingų institucijų, įgaliotų suteikti leidimus verstis profesine vežimo kelių transportu veikla, sąrašą ir egzaminams organizuoti akredituotų institucijų ar įstaigų sąrašą. Konsoliduotą visų šių institucijų ar įstaigų Bendrijoje sąrašą Komisija skelbia Europos Sąjungos oficialiajame leidinyje .28 straipsnis Pranešimas apie nacionalines priemonesValstybės narės kaip įmanoma greičiau Komisijai pateikia šio reglamento taikymo srityje priimtų nacionalinių teisės aktų, įgyvendinimo teisės aktų ar administracinių teisės aktų tekstus.29 straipsnis PanaikinimasDirektyva 96/26/EB panaikinama.Nuorodos į direktyvą laikomos nuorodomis į šį reglamentą.30 straipsnis ĮsigaliojimasŠis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje .Jis taikomas nuo[...]Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, […]Parlamento vardu Tarybos varduPirmininkas Pirmininkas[...] [...]I PRIEDASI. 8 STRAIPSNYJE NURODYTŲ SRIČIŲ SĄRAŠASŽinios, į kurias valstybėse narėse turi būti atsižvelgta tikrindamos profesinę kompetenciją, turi būti bent jau šiame sąraše nurodytų sričių žinios, atitinkamai krovinių vežimo kelių transportu ir keleivių vežimo kelių transportu atveju. Prašymus leisti verstis profesine vežimo kelių transportu veikla pateikę vežėjai turi turėti praktinių šių sričių žinių ir gebėjimų, reikalingų vadovauti transporto įmonei.Minimalus toliau nurodytas žinių lygis negali būti mažesnis nei 3 mokymo lygių struktūros lygis pagal Tarybos sprendimo 85/368/EEB priedą[18], t. y. lygis, pasiekiamas išklausius privalomojo ugdymo kursą, kurį papildo arba profesinis ugdymas ir papildomas techninis mokymas, arba techninis mokymas ar kitoks vidurinis ugdymas.A. Civilinė teisėKrovinių ir keleivių vežimas kelių transportuPrašymo pateikėjas privalo:1) būti susipažinęs su pagrindinėmis kelių transporto srityje naudojamų sutarčių rūšimis bei teisėmis ir prievolėmis, atsirandančiais sudarius sutartį;2) sugebėti sudaryti teisiniu požiūriu galiojančias transporto sutartis, visų pirma atsižvelgdamas į vežimo sąlygas.Krovinių vežimas kelių transportu3) sugebėti analizuoti užsakovų pretenzijas dėl atlyginimo už vežant patirtus nuostolius ar sugadintas prekes arba už pavėluotą prekių pristatymą ir tokių pretenzijų poveikį jo sutartinei atsakomybei;4) būti susipažinęs su Tarptautinio krovinių vežimo keliais sutarties konvencijoje (CMR) nustatytomis taisyklėmis ir įsipareigojimais.Keleivių vežimas kelių transportu5) sugebėti analizuoti užsakovo pretenzijas dėl atlyginimo už keleivių sužalojimą arba jų bagažo sugadinimą vežimo metu įvykus avarijai, arba dėl atlyginimo už vėlavimą ir tokios pretenzijos poveikį jo sutartinei atsakomybei.B. Komercinė teisėKrovinių ir keleivių vežimas kelių transportuPrašymo pateikėjas visų pirma privalo:1) būti susipažinęs su privalomais verslo reikalavimais ir formalumais, bei bendrosiomis prievolėmis, (įmonės registravimas, dokumentų tvarkymas ir t. t.), taip pat su bankroto padariniais;2) turėti atitinkamų žinių apie įvairias komercinių bendrovių rūšis ir apie šių bendrovių steigimo bei veiklos taisykles.C. Socialinė teisėKrovinių ir keleivių vežimas kelių transportuPrašymo pateikėjas privalo:1) būti susipažinęs su įvairių socialinių institucijų, susijusių su kelių transportu, paskirtimi ir veikimu (profesinės sąjungos, įmonių tarybos, profesinių sąjungų atstovai, darbo inspektoriai ir t. t.);2) būti susipažinęs su darbdavio įsipareigojimais socialinio draudimo srityje;3) būti susipažinęs su taisyklėmis, reglamentuojančiomis darbo sutartis , sudaromas su įvairių kategorijų darbuotojais, kuriuos samdo kelių transporto įmonės (sutarčių formos, sutarties šalių įsipareigojimai, darbo sąlygos ir darbo trukmė, mokamos atostogos, atlygis, sutarties nutraukimas ir t. t.);4) būti susipažinęs su taisyklėmis, reglamentuojančiomis vairavimo, poilsio ir darbo trukmę, ypač Tarybos reglamentu (EB) Nr. 561/2006[19], Tarybos reglamentu (EEB) Nr. 3821/85[20], direktyvomis 2002/15/EB ir 2006/22/EB ir praktinėmis šių nuostatų taikymo priemonėmis;5) būti susipažinęs su taisyklėmis, reglamentuojančiomis pirminę vairuotojų kvalifikaciją ir jų kvalifikacijos tobulinimą, ypač su nustatytomis Direktyvoje 2003/59/EB.D. Mokesčių teisėKrovinių ir keleivių vežimas kelių transportuPrašymo pateikėjas privalo būti susipažinęs su taisyklėmis dėl:1) transporto paslaugų PVM;2) mokesčių už variklines transporto priemones;3) mokesčių už tam tikriems kroviniams vežti naudojamas transporto priemones ir rinkliavų bei mokesčių už naudojimąsi infrastruktūra;4) pajamų mokesčio.E. Įmonės verslo ir finansų valdymasKrovinių ir keleivių vežimas kelių transportuPrašymo pateikėjas privalo:1) būti susipažinęs su banko čekius, vekselius, įsakomuosius vekselius, kredito korteles ir kitas mokėjimo priemones arba būdus reglamentuojančiomis nuostatomis ir praktika;2) būti susipažinęs su įvairiomis kreditavimo formomis (banko kreditu, dokumentuotu kreditu, garantiniu indėliu, hipoteka, išperkamąja nuoma, nuoma, faktoringu ir t. t.), taip pat jomis naudojantis atsirandančiais mokesčiais ir įsipareigojimais;3) žinoti, kas yra balansas, kaip jis pateikiamas ir sugebėti jį aiškinti;4) sugebėti suprasti ir aiškinti pelno (nuostolio) ataskaitą;5) sugebėti įvertinti įmonės finansinę būklę ir pelningumą, visų pirma atsižvelgdamas į finansinius rodiklius;6) sugebėti parengti finansinį planą;7) būti susipažinęs su savo įmonės išlaidų struktūra (pastoviosios išlaidos, kintamosios išlaidos, apyvartinis kapitalas, nusidėvėjimas, ir t. t.) ir sugebėti apskaičiuoti sąnaudas automobiliui, kilometrui, reisui arba tonai;8) sugebėti parengti įmonės struktūros schemą, susijusią su visu įmonės darbuotojų kolektyvu, parengti darbo planus ir t. t.;9) būti susipažinęs su rinkodaros principais, transporto paslaugų pardavimo skatinimu bei klientų kartotekos rengimu, reklama ir ryšių su visuomene tvarkymu ir t. t.;10) būti susipažinęs su įvairiomis kelių transporto draudimo rūšimis (civilinės atsakomybės draudimas, asmenų, daiktų, bagažo draudimas), taip pat su iš jų atsirandančiomis garantijomis ir įsipareigojimais;11) būti susipažinęs su kelių transporte naudojamomis telematikos priemonėmis.Krovinių vežimas kelių transportu12) sugebėti taikyti taisykles, reglamentuojančias sąskaitos išrašymą už krovinių vežimą kelių transportu ir žinoti, ką reiškia ir kaip taikomi tarptautiniai prekybos terminai (Incoterms);13) būti susipažinęs su įvairiomis su transporto verslu susijusių įmonių kategorijomis, jų vaidmeniu, pareigomis ir jų statusu.Keleivių vežimas kelių transportu14) sugebėti taikyti taisykles, reglamentuojančias viešojo bei privataus keleivinio transporto bilietų kainas ir vežimo įkainių nustatymą;15) sugebėti taikyti taisykles, reglamentuojančias sąskaitos išrašymą už keleivių vežimo paslaugas.F. Patekimas į rinkąKrovinių ir keleivių vežimas kelių transportuPrašymo pateikėjas privalo:1) būti susipažinęs su aktais, reglamentuojančiais vežimą kelių transportu samdos pagrindais ar už atlygį, komercinės paskirties transporto priemonių nuomą ir subrangos sutartis, ir visų pirma su taisyklėmis, nustatančiomis teisinį šio verslo organizavimą, sąlygas, būtinas siekiant imtis profesinės veiklos reglamentuojančiomis leidimus Bendrijoje ir už Bendrijos ribų atlikti kelių transporto operacijas, kontrolę ir sankcijas;2) būti susipažinęs su kelių transporto įmonių steigimo teisės aktais;3) būti susipažinęs su įvairiais dokumentais, reikalaujamais teikiant kelių transporto paslaugas, ir sugebėti įvesti tikrinimo procedūras, kad užtikrintų, jog su kiekvienu vežimu susiję patvirtinti dokumentai, visų pirma transporto priemonės, vairuotojo, krovinio ir bagažo dokumentai, būtų ir transporto priemonėje, ir įmonėje.Krovinių vežimas kelių transportu4) būti susipažinęs su taisyklėmis, reglamentuojančiomis krovinių vežimo kelių transportu rinkos organizavimą, krovinių vežimą, tvarkymą ir logistiką;5) būti susipažinęs su pasienio formalumais, tranzito dokumentų ir TIR knygelių paskirtimi ir taikymo sritimi bei įsipareigojimais ir atsakomybe, atsirandančiais naudojant šiuos dokumentus.Keleivių vežimas kelių transportu6) būti susipažinęs su taisyklėmis, reglamentuojančiomis keleivių vežimo kelių transportu rinkos organizavimą;7) būti susipažinęs su maršrutų atidarymo taisyklėmis ir sugebėti parengti transporto planus.G. Techniniai standartai ir eksploatacijaKrovinių ir keleivių vežimas kelių transportuPrašymo pateikėjas privalo:1) būti susipažinęs su valstybių narių nustatytomis transporto priemonių svorio ir matmenų normomis bei nestandartinių krovinių, kuriems taikomos nuo šių normų nukrypstančios nuostatos, vežimo tvarka;2) sugebėti pasirinkti įmonės poreikius atitinkančias transporto priemones ir jų sudedamąsias dalis (važiuoklė, variklis, transmisijos sistema, stabdžių sistema ir t. t.);3) būti susipažinęs su pirmiau nurodytų transporto priemonių tipo patvirtinimo, registravimo ir techninės kontrolės formalumais;4) gebėti atsižvelgti į priemones, reikalingas sumažinti triukšmą ir mažinti oro taršą, atsirandančią dėl motorinių transporto priemonių išmetamųjų dujų;5) sugebėti parengti transporto priemonių ir jų įrenginių periodinės techninės priežiūros planus.Krovinių vežimas kelių transportu6) būti susipažinęs su įvairiais krovinių tvarkymo ir krovos įtaisais (atlenkiami galiniai bortai, konteineriai, krovininiai padėklai ir t. t.) ir sugebėti nustatyti prekių krovimo ir iškrovimo tvarką bei instrukcijas (krovinių paskirstymas, krovimas į krūvas, tvirtinimas, blokavimas ir t. t.);7) būti susipažinęs su kombinuotojo vežimo būdais, pavyzdžiui, sunkvežimių priekabų vežimu geležinkelio platformomis arba laivais ir keltais;8) sugebėti įgyvendinti procedūras, kad būtų laikomasi pavojingų krovinių ir atliekų vežimo taisyklių, visų pirma nustatytų Tarybos direktyvoje 94/55/EB[21], Tarybos direktyvoje 96/35/EB[22] ir Tarybos reglamente (EB) Nr. 259/93[23];9) sugebėti įdiegti procedūras, kad būtų laikomasi greitai gendančių maisto produktų vežimo taisyklių, visų pirma nustatytų Susitarime dėl greitai gendančių maisto produktų tarptautinio gabenimo ir tokiam gabenimui naudojamų specialių transporto priemonių (ATP);10) sugebėti įdiegti procedūras gyvūnų vežimo taisyklėms įgyvendinti.H. Saugus eismasKrovinių ir keleivių vežimas kelių transportuPrašymo pateikėjas privalo:1) žinoti, kokius dokumentus privalu turėti vairuotojams (vairuotojo pažymėjimą, sveikatos pažymėjimą, profesinės kompetencijos pažymėjimą ir t. t.);2) sugebėti imtis būtinų veiksmų užtikrinant, jog vairuotojai laikytųsi kelių eismo taisyklių, valstybėse narėse galiojančių draudimų ir apribojimų (greičio ribojimai, pirmumo teisė, laukimo ir stovėjimo apribojimai, šviesų naudojimas, kelio ženklai ir t. t.);3) sugebėti parengti instrukcijas vairuotojams, kad patikrintų, ar jie laikosi saugos reikalavimų dėl transporto priemonės, jos įtaisų ir krovinio būklės, taip pat dėl prevencinių priemonių;4) sugebėti nustatyti tvarką, kurios privalu laikytis įvykus avarijai, ir įdiegti atitinkamą tvarką siekiant išvengti pakartotinių avarijų arba sunkių pažeidimų;5) sugebėti įdiegti saugaus krovinių tvirtinimo procedūras ir būti susipažinęs su atitinkamais techniniais reikalavimais.Keleivių vežimas kelių transportu6) būti bendrais bruožais susipažinęs su valstybių narių kelių tinklu.II. EGZAMINO ORGANIZAVIMAS1. Valstybės narės organizuoja privalomą egzaminą raštu, kurį jos gali papildyti pasirenkamu egzaminu žodžiu, norėdamos nustatyti, ar prašymus pateikę kelių transporto vežėjai yra įgiję reikalaujamą I dalyje išvardytų sričių žinių lygį, visų pirma jų gebėjimą naudotis atitinkamomis techninėmis ir kitomis priemonėmis atitinkamoms vykdomosioms ir koordinavimo užduotims vykdyti.a) Privalomąjį egzaminą raštu sudaro du testai, t. y.:-  raštu pateikti klausimai, iš kurių į kiekvieną pateikiama keletas atsakymų (keturi galimi atsakymai), arba klausimai, į kuriuos reikia pateikti išsamų atsakymą, arba šių abiejų sistemų derinys;-  raštu atliekamų užduočių (konkrečių pavyzdžių) nagrinėjimas.Kiekvieno testo trukmė ne mažesnė kaip dvi valandos.b) Jei rengiamas egzaminas žodžiu, valstybės narės gali nustatyti, kad jį galima laikyti tik sėkmingai išlaikius egzaminą raštu.2. Kai valstybės narės rengia ir egzaminą žodžiu, jos turi užtikrinti, kad kiekvieno iš trijų testų įvertinimas sudarytų ne mažiau kaip 25 % ir ne daugiau kaip 40 % bendro balų skaičiaus.Kai valstybės narės rengia tik egzaminą raštu, jos turi užtikrinti, kad kiekvieno testo įvertinimas sudarytų ne mažiau kaip 40 % ir ne daugiau kaip 60 % bendro balų skaičiaus.3. Atlikę visus testus, prašymo pateikėjai privalo surinkti vidutiniškai ne mažiau kaip 60 % bendro balų skaičiaus, o už kiekvieną nustatytą testą surinkti ne mažiau kaip 50 % galimo bendro balų skaičiaus. Valstybė narė gali šį dydį sumažinti nuo 50 % iki 40 % tik vienam testui .II PRIEDASEUROPOS BENDRIJA(Standus gelsvas popierius – DIN A4 formatas, sintetinis 150g/m² ar daugiau popierius)(Valstybės narės, išdavusios pažymėjimą, oficialia (-iomis) kalba (-omis) arba viena iš oficialių kalbų, tekstas)Skiriamasis valstybės narės simbolis[24] | Akredituota kompetentinga įstaiga arba organizacija[25] |KROVINIŲ [KELEIVIŲ] [26] VEŽIMO KELIŲ TRANSPORTU PROFESINĖS KOMPETENCIJOS PAŽYMĖJIMASNr. ………… |(institucijos pavadinimas)…………………………………………………………………………….....................................................šiuo dokumentu patvirtina[27], kad ………………………………………………………………………………………..gimęs(-usi) (vieta)…………………………………………(data)…………………………………………………………….Išklausė mokymo kursą ir sėkmingai išlaikė egzaminą (metai:…………; semestras:…………..)[28] krovinių [keleivių][29] vežimo kelių transportu profesinės kompetencijos pažymėjimui gauti, vadovaujantis ........... Reglamentu (EB) Nr. ………/……….Šis pažymėjimas yra pakankamas profesinės kompetencijos įrodymas, nurodytas .........m. ...........d. Reglamento (EB) Nr. ..../....., nustatančio profesinės vežimo kelių transportu veiklos sąlygų bendrąsias taisykles, 20 straipsnio 1 dalyje. |Išduotas (vieta)………………………………………………, (data)……………………………………………….………………..…………………………………………..[30]___________[pic][pic][pic][1] Reglamentas (EEB) Nr. 881/92, Reglamentas (EEB) Nr. 3118/93, Reglamentas (EEB) Nr. 684/92 ir Reglamentas (EB) Nr. 12/98.[2] 2006/TREN/01.[3] Žr. pirmiau.[4] COM (2007) 23 galutinis.[5] Iš viso 27 ES valstybėse narėse.[6] Byla C-176/03. Šiame sprendime Teismas aiškina, kad Bendrijos teisės aktų leidėjas gali imtis priemonių, atsižvelgdamas į valstybių narių baudžiamąją teisę, jei baudžiamųjų sankcijų taikymas yra būtina priemonė kovojant su aplinkai labai kenkiančiais pažeidimais.[7] 1978.7.25 ketvirtoji Tarybos direktyva 78/660/EEB dėl tam tikrų tipų bendrovių metinių atskaitomybių.[8] OL C [...], [...], p. [...].[9] OL C [...], [...], p. [...][10] OL C [...], [...], p. [...][11] OL L 124, 1996 5 23, p. 1. Direktyva su paskutiniais pakeitimais, padarytais Direktyva 2006/103/EB (OL L 363, 2006 12 20, p. 344).[12] OL L 281, 1995 11 23, p. 31.[13] OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).[14] OL L 222, 1978 8 14, p. 11. Direktyva su paskutiniais pakeitimais, padarytais Europos Parlamento ir Tarybos direktyva 2006/46/EB (OL L 224, 2006 8 16, p. 1).[15] OL L 102, 2006 4 11, p. 35.[16] OL L 370, 1985 12 31, p. 8. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).[17] OL L 102, 2006 4 11, p.1.[18] OL L 199, 1985 7 31, p. 56.[19] OL L 102, 2006 4 11, p. 1.[20] OL L 370, 1985 12 31, p. 8.[21] OL L 319, 1994 12 12, p. 7.[22] OL L 145, 1996 6 19, p. 10.[23] OL L 30, 1993 2 6, p. 1.[24] Skiriamasis valstybės simbolis: (B) Belgija, (BG) Bulgarija, (CZ) Čekija, (DK) Danija, (D) Vokietija, (EST) Estija, (GR) Graikija, (E) Ispanija, (F) Prancūzija, (IRL) Airija, (I) Italija, (CY) Kipras, (LV) Latvija, (LT) Lietuva, (L) Liuksemburgas, (H) Vengrija, (NL) Nyderlandai, (A) Austrija, (PL) Lenkija, (P) Portugalija, (RO) Rumunija, (SLO) Slovėnija, (SK) Slovakija, (FIN) Suomija, (S) Švedija, (UK) Jungtinė Karalystė.[25] Europos bendrijos kiekvienos valstybės narės šiam tikslui paskirta institucija arba organizacija, išduodanti šį pažymėjimą.[26] Nereikalingą išbraukti.[27] Vardas ir pavardė, gimimo vieta ir data.[28] Egzamino identifikavimas.[29] Nereikalingą Išbraukti.[30] Pažymėjimą išdavusios kompetentingos įstaigos arba organizacijos parašas ir antspaudas.